
MUQADDIMAH. 

Usul Isyrin yang ditulis oleh Ustaz Hasan Al-Bana ini adalah dianggap di 
antara tulisannya yang penting, kerana Usul Isyrin ini mengandungi beberapa 
perkara yang wajib dipercayai dan diketahui oleh tiap-tiap orang Muslim dan 
wajib diikuti dalam tindak-tanduknya; hubungannya dengan khaliqnya dan 
hubungannya sesama manusia. Jadi kita kumpulkan beberapa huraian ringkas 
oleh As-Syahid Hasan Al-Banna yang dapat difahami seperti mana yang 
diterangkan oleh Al-Mursyid itu sendiri. 

Dalam Usul Isyrin ini, ia menerangkan perkara-perkara yang tidak 
sepatutnya berlaku perselisihan pendapat (pertikaian), terutama dalam hal-hal 
yang berkenaan aqidah. Ia mesti difahami sebagaimana yang terdapat di dalam 
Al-Quran dan Sunnah An-Nabawiyah. Semoga dengan penerangan ini setiap 
orang Muslim yang mengikuti syarahan ini akan memahami Islam sebagaimana 
ianya patut difahami tanpa menokok tambah ataupun mengurangkan sedikit 
pun dari apa yang telah diturunkan oleh Allah dan disampaikan oleh RasulNya 
s.a.w. 


Demikian juga dalam Usul Isyrin ini Hassan Al-Banna, Al-Mursyid 
Rahimahullah, menerangkan bahawa di dalam Islam ini terdapat hal-hal yang 
dibenarkan berbeza pendapat di samping perkara-perkara yang tidak boleh 
berbeza pendapat tadi. Semoga dengan ini setiap orang Muslim itu mengetahui 
di mana tempat-tempat yang ia boleh berbeza dan tidak merasa ganjil bila 
berhadapan dengan perbezaan pendapat seperti itu. 

Al-Mursyidul Am dalam penyusunan kitab-kitabnya adalah benar dan 
menepati sebagaimana yang telah diajarkan oleh Rasulullah s.a.w. Walaupun 
demikian kita mesti ingat bahawa tidak ada orang yang maksum melainkan 
Rasul-rasulnya (a. s.). 

Kita berpesan kepada ahli-ahli Ikhwan agar membaca dan mengulang- 
ngulang buku ini sehingga ia ber sebati dengan mereka. Kemudian apa-apa yang 
telah diketahui dan difahami daripada ajaran-ajaran Islam tersebut hendaklah 
diamalkan. Amalan itu pula hendaklah amalan yang membentuk jiwa dan 
membina peribadi dalam suasana Islam; kerana beramal dalam pembentukan 
peribadi adalah cara yang dapat membentuk jiwa. Inilah jalan yang dilalui oleh 
para sahabat Rasulullah yang mulia di mana mereka beramal dengan apa yang 
diketahui. Semoga Allah swt. memberikan hidayahNya, meredhai dan 
memberikan pertolonganNya kepada semua ahli-ahli Ikhwanul Muslimin 
sehingga mereka teguh berkhidmat untuk agamaNya, dan semoga Allah 
mencucuri rahmatNya kepada Al-Mursyid dengan petunjuk dan kebaikan dan 
cintakan pengorbanan dan jihad. 

USUL DUAPULUH 

(USUL ISYRIN) DAN KETERANGANNYA 
ASAS PERTAMA: 

Islam adalah menyeluruh, mencakup semua bidang hidup; Islam adalah 
negara dan watan atau pemerintah dan ummat. Akhlak dan kekuatan atau 
rahmat dan keadilan. Pengetahuan dan undang-undang atau ilmu dan 
kehakiman. Kebendaan dan harta atau usaha dan kekayaan. Jihad dan dakwah 
atau tentera dan fikrah. Akidah yang benar dan ibadat yang sah. 

1.1 Keterangan: 

Islam adalah agama Allah yang kekal, bersifat umum dan menyeluruh 
kerana Islam diturunkan untuk semua manusia, ini jelas dibuktikan oleh firman 
Allah: 

jj-akj U AfllS Ul J Uaj 

(28) 


"Dan kami tidak mengutuskan kamu melainkan kepada ummat manusia seluruhnya 
sebagai pembawa berita gembira dan sebagai pemberi ingat". (S 34: 28) 

Menyeluruh kerana Islam menghukum seluruh urusan hidup manusia, 
menghukum segala sesuatu yang dilakukan oleh manusia dan perkara yang 
bersangkut dengan apa yang mereka lakukan. Ini dibuktikan oleh firman Allah: 

(38) f O* gji lUaji U 

"Tiadalah kami alpakan sesuatu pun di dalam Al-Kitab" (S 6:38) 
dan firman Allah: 


(89) f i . dffl! ^3^ J 

"Untuk menjelaskan segala sesuatu"(S 16:89) 

Di atas dasar sifat-sifat Islam yang tetap dan tiada berubah inilah Al- 
Mursyid Hasan Al-Banna Rahimahullah telah berbicara dalam asas yang 
pertama ini untuk menjelaskan sebahagian dari perkara-perkara yang 
terkandung dalam Islam. Penjelasan yang dibuat oleh Al-Mursyid ini 

diperkuatkan lagi oleh Al-Quran, yang mana di dalam Al-Quran kita dapati 
ayat-ayat yang bersangkutan dengan hukum, ayat-ayat yang bersangkutan 
dengan sembahyang, ayat-ayat yang bersangkutan dengan mu'amalat, 
kehakiman dan seterusnya. 

1.2 Islam adalah negara: 

Islam adalah negara, sebagaimana yang diterangkan oleh Mursyid adalah 
bermaksud bahawa Islam telah menyentuh hukum-hukum yang menitik 
beratkan persoalan negara. Islam bukanlah terbatas dalam lingkungan 
hubungan manusia dengan Allah, malah Islam juga menyusun hubungan antara 
sesama manusia, hubungan individu dengan jamaah, hubungan jamaah dengan 
jamaah yang lain. Jamaah ini pula memilih suatu sistem siasah yang didokong 
oleh negara, manakala negara pula mempunyai seorang ketua yang dikenal: 
dalam istilah fiqah sebagai imam atau khalifah. Islam telah menerangkan asas 
bagi sebuah negara, cara memilih khalifah, menerangkan hak individu terhadap 
negara, demikian juga hak negara terhadap individu. Dalam zaman moden ini 
kajian dan perbincangan yang lengkap dalam persoalan negara dan 
hubungannya dengan individu adalah dibincangkan dalam undang-undang 
perlembagaan dan undang-undang perlembagaan adalah merupakan salah satu 
dari cabang undang-undang. 

Negara (daulah) menurut pandangan Islam adalah negara fikrah, fikrah 
Islamiah. Oleh itu daulah dalam Islam adalah daulah fikrah, bukan qaumiah, 
bukan jenis dan bukan iklim. 

Ketua negara dipilih melalui orang-orang Islam sesuai dengan syarat- 
syarat tertentu. Syarat-syarat ini tersimpul dalam dua sifat: kemampuan dan 
amanah. Tujuan dan perlantikan ketua negara ialah untuk melaksanakan syariat 
dan membimbing manusia untuk melakukannya. 

Kedudukan dan peranan individu dalam negara Islam amatlah menonjol 
dan berfungsi, tidak dipendap dan diabaikan. Individu adalah 
bertanggungjawab terhadap perjalanan negara agar tidak menyeleweng dan 
bertanggungjawab terhadap ketua negara agar beliau menunaikan 
kewajipannya. Atas dasar ini, individu adalah berhak mengawasi, memberi 
nasihat, memberi petunjuk dan mengkritik. Manakala pihak negara pula adalah 
bertanggungjawab terhadap individu, bertanggungjawab dalam memberikan 
jaminan hidup yang mulia kepada individu. 

1.3 Islam adalah watan: 

Islam adalah watan, sebagaimana yang diterangkan oleh Al-Mursyid 
adalah bermaksud bahawa Islam telah menerangkan pengertian watan, dan 
watan bagi seorang muslim ialah semua negara Islam (Darul Islam). Yang 
dimaksudkan dengan negara Islam pula ialah: seluruh iklim yang dialami oleh 
orang Islam, kekuasaan dalam iklim tersebut adalah di tangan orang Islam dan 
mereka melaksanakan hukum-hukum Islam dalam iklim itu. Tiap-tiap individu 
muslim adalah berkewajipan mempertahankan dan menghalang musuh dari 
merampas Darul Islam. Kewajipan ini adalah merupakan hak sebuah Darul 
Islam terhadap seoang Muslim. 

1.4 Islam adalah ummat: 

Ummat yang dimaksudkan oleh Al-Mursyid di sini ialah suatu jamaah 
manusia yang disatukan oleh suatu ikatan. Ikatan ini menjadikan mereka suatu 
jamaah yang berbeza dari jamaah-jamaah lain, bersatu dan bertaut antara sesama 
mereka dan ingin hidup bersama dengan penuh harmoni. 

Islam membangunkan ummat ini di atas asas aqidah Islamiah. Aqidah 
adalah ikatan yang paling kuat dan abadi. Setelah manusia terjalin dalam ikatan 
aqidah Islamiah, perbezaan jenis, bahasa atau iklim tidak lagi menjadi suatu hal 
yang penting. Dengan aqidah Islamiah sahaja sudah cukup untuk membentuk 
suatu ummat. Sesuatu yang lain dari aqidah Islamiah tidak akan mampu untuk 
membina suatu ummat. Dalam Al-Quran Allah berfirman: 

(10) UgjI 

"Sesungguhnya orang-orang Mukmin itu bersaudara." (S 49:10). 
FirmanNya lagi: 

(92) tffj j *Lal o A& <jl 

"Sesungguhnya inilah ummat kamu, ummat yang satu, dan Aku Tuhan kamu, maka 
sembahlah Aku. "(S 21:92) 


1.5 Islam adalah akhlak. 

Islam adalah akhlak. Sebagaimana yang diterangkan oleh Al-Mursyid 
adalah bermaksud bahawa Islam mengambil berat soal akhlak. Pengambilan 
berat Islam terhadap akhlak amatlah jelas, kerana Al-Quran telah menyebutkan 
akhlak-akhlak yang baik, iaitu akhlak yang menjadi sifat-sifat orang mukmin. 


As- Syahid Hasan Al-Bana 


5 



Usul Dua Puluh 


Al-Quran menyebutkan sifat-sifat ini dengan cara memuji, menyukai dan 
menyeru agar berakhlak dengan sifat-sifat tersebut. Al-Quran telah memuji 
Rasulullah s.a.w. kerana akhlaknya yang tinggi, firman Allah: 

(4) fjkc. j 

"Dan sesungguhnya kamu benar-benar berbudi-pekerti yang agung". (S 68:4) 
Dalam hadis yang mulia disebutkan: 

V Uf'uM Uul 

'Saya (rasul) hanyalah diutuskan untuk menyempurnakan akhlak yang mulia’ 

Dan diriwayatkan dari Aisyah (r.a), sewaktu beliau menerangkan akhlak 
Rasulullah s.a.w. Beliau telah berkata: 

j! j£l! 


'Akhlak Rasulullah ialah Al-Quran’. 

Akhlak adalah mempunyai kedudukan yang menonjol dalam dakwah 
ikhwan dan ikhwan sentiasa mewajibkan diri mereka agar berakhlak dengan 
akhlak yang dituntut oleh Islam. Atas dasar ini amatlah salah mereka yang 
mengatakan bahawa, oleh kerana melihatkan ikhwan amat menitik beratkan 
soal-soal umum, seruan untuk berakhlak tinggi dan mulia adalah bertentangan 
dengan dasar ikhwan. Mereka yang menganggap demikian adalah salah kerana 
akhlak adalah merupakan sebahagian dari dakwah Islam. Amatlah tidak layak 
bagi ikhwan mengabaikan sesuatu yang dibawa oleh Islam. Selain dari itu 
kesempurnaan amal adalah bergantung kepada kesempurnaan maknawi (batin) 
dan akhlak yang tinggi dan mulia adalah tergolong dalam pengertian maknawi 
yang akan membuahkan amal yang saleh. Adalah sia-sia kalau kita hanya 
memperbaiki lahiriah manusia dan menuntut mereka supaya melakukan amal 
saleh sedangkan kita membiarkan batinnya menjadi mangsa kepada akhlak yang 
keji. Oleh yang demikian akhlak sepatutnya mendapat perhatian berat dan jiwa 
haruslah dididik dengan akhlak yang mulia. 

Akhlak tidak harus dibataskan dalam lingkungan sifat-sifat mulia yang 
telah diketahui umum seperti berbicara dengan lemah-lembut, manis muka dan 
rendah diri. Malah medan akhlak amatlah luas sebagaimana yang telah 
digambarkan oleh Aisyah sewaktu menerangkan akhlak Rasulullah s.a.w. 
'Akhlaknya adalah Al-Quran. Oleh yang demikian segala sifat-sifat yang mulia 
yang dituntut oleh Al-Quran adalah termasuk dalam pengertian akhlak. Sifat- 

sifat sabar, tetap pendirian, tabah, mulia diri, benar, menunaikan janji, tinggi 
himmah, ikhlas dan sifat-sifat yang lain adalah termasuk dalam akhlak yang 
tinggi dan mulia. Sifat-sifat yang bertentangan dengan sifat-sifat yang tersebut 
seperti keluh-kesah, hilang pertimbangan, ragu-ragu, munafik, hina-dina, dusta, 
penipu, riak, dan sifat-sifat keji yang lain adalah dituntut supaya ditinggalkan, 
dan membersihkan diri daripadanya. Apabila diri telah bersih dari akhlak yang 
keji ini dan apabila diri telah terhias dengan akhlak yang tinggi dan mulia, 
seorang Islam akan mempunyai peribadi yang kuat, padu, mengutamakan yang 
baik, berpengaruh dalam hidup dan tabah dalam menghadapi kebatilan. 

1.6 Islam adalah kekuatan: 

Islam adalah kekuatan. Sebagaimana yang diterangkan oleh Mursyid 
adalah bermaksud bahawa Islam menyeru kepada kekuatan. Seorang Islam 
tidak lemah dan beku. 

Pada hakikatnya. Islam memandang berat soal kekuatan dan dengan 
terus terang menuntut agar mencari sebab-sebab yang membawa kepada 
kekuatan, firman Allah : 

(S 8:60) JjS Ug 

'Dan siapkanlah apa saja kekuatan yang kamu sanggupi'. (S 8:60) 

Rangkaikata Al-Quran ini datang dalam suatu bentuk yang sangat 
menarik dan umum, mencakup seluruh jenis kekuatan, sama ada kekuatan itu 
boleh dicapai semasa turunnya Al-Quran atau pada masa-masa kebelakangan. 
Tuntutan persediaan kekuatan dalam ayat ini adalah merupakan satu tuntutan 
wajib. Oleh yang demikian ummat Islam adalah wajib menyediakan sebab-sebab 
untuk menjadi kuat sedaya mampu, sesuai dengan masa dan tempat. 

Kekuatan tidaklah terbatas kepada kekuatan senjata, malah melewati 
batas ini hingga merangkumi semua perkara yang boleh menjadikan seorang 
Islam itu kuat, seperti ilmu pengetahuan, kekayaan, perusahaan dan lainnya. 
Apabila tiap-tiap Muslim itu kuat, ummat Islam secara keseluruhan akan 
menjadi kuat. 

Oleh kerana untuk mencari dan mencapai kekuatan di zaman moden ini 
memerlukan kepada daya usaha, ilmu pengetahuan; menyediakan pelbagai 
bentuk, cara dan wasilah; mempelajari segala jenis perusahaan dan berbagai 
jenis ilmu seperti ilmu kimia dan fizik. Ini meliputi bidang mendirikan fabrik 
dan industri, melakukan percubaan-percubaan dan mempelajari ilmu 
pengetahuan yang telah dicapai oleh orang bukan Islam dalam bidang 

kebendaan. Oleh kerana pencapaian kekuatan adalah bergantung kepada 
perkara-perkara ini, maka kita mengatakan bahawa mempelajari perkara- 
perkara tersebut adalah menjadi fardhu kifayah kepada ummat Islam. Dengan 
kata lain haruslah ada di kalangan ummat Islam suatu bilangan yang cukup 
untuk menunaikan tanggungjawab mencari sebab-sebab yang membawakan 
kekuatan yang seharusnya ada pada ummat Islam. Hal ini kita katakan sesuai 
dengan kaedah fikah yang mengatakan: 

C_LiJ j ^ ^11 

'Bila kesempurnaan sesuatu yang wajib terhenti kerana wujudnya suatu perkara yang 
lain, maka perkara tersebut adalah juga wajib’. 

Selain dari itu kekuatan jiwa, anggota dan kekuatan akal adalah termasuk 
dalam pengertian kekuatan yang harus ada pada ummat Islam. Oleh yang 
demikian tiap tiap Muslim wajiblah mencari dan melakukan perkara-perkara 
yang dapat memberikan kekuatan kepada beliau. Kekuatan jiwa dapat dicapai 
dengan iman; kekuatan anggota dapat dicapai dengan senaman, menunggang 
dan lainnya, kekuatan akal pula dicapai dengan ilmu. Lantaran inilah Mursyid 
telah mewasiatkan beberapa perkara yang dapat memberi kekuatan jiwa, badan 
dan akal saudara. Saudara haruslah menyedari bahawa kebenaran memerlukan 
kekuatan yang dapat mempertahankannya. Ini adalah sunnah Allah dalam 
hidup. Lantaran itu Islam tidak mengabaikan soal kekuatan malah menuntutnya 
demi untuk menjaga dan mempertahankan kebenaran yang dibawanya. 
Jika kita mengatakan bahawa menyediakan kekuatan itu suatu perkara pasti dan 
wajib pada masa silam, maka kepastian dan kewajipan itu lebih penting dan 
menonjol di zaman moden ini. 

Kerana ummat Islam hari ini tidak ubah seperti sekeping serpihan roti 
yang dikerumuni oleh semut. Bangsa-bangsa dan ummat yang mengerumuni 
ummat Islam ini tidak akan dapat diusir dan disingkirkan kecuali dengan 
kekuatan dan kita jamaah Ikhwan Muslimun sebagai duat (pendakwah) kepada 
jalan Allah, sebagai barisan depan bagi ummat yang beriman, barisan yang ingin 
menyedarkan ummat Islam, amat memerlukan kekuatan yang membolehkan 
kita mencapai matlamat ini. Kekuatan kita ini haruslah terjelma dalam bentuk 
kekuatan persediaan, iman, ilmu dan kekuatan tanzim (organisasi). Selagi 
kekuatan ini tidak dapat mengatasi kekuatan jamaah-jamaah yang bathil kita 
tidak akan dapat mencapai matlamat kita. Oleh yang demikian kita haruslah 
mempertanggungjawabkan diri kita masing-masing untuk mewujudkan 
kekuatan ini dan Allah akan menolong kita jika kita berusaha mencarikan sebab- 
sebab yang membawakan kepada kekuatan ini. 

1.7 Islam adalah rahmat. 

Rahmat yang dimaksudkan oleh Mursyid di sini ialah perasaan lemah- 
lembut dalam hati yang mendorong manusia untuk menolong orang-orang 
lemah dan berhajat, atau memaafkan orang yang tersilap, tidak melakukan 
tindak-balas terhadap perbuatan jahat orang lain dan merasakan simpati di atas 
bencana yang menimpa orang lain. Sifat-sifat ini akan merupakan akhlak yang 
tinggi jika digunakan pada tempat yang sewajarnya. Sifat rahmat dan belas 
kasihan hanyalah wujud dan berfungsi sewaktu ianya dapat menolong 
pelaksanaan hukum-hukum Allah. Dalam menghukumkan mereka yang 
melakukan jenayah zina Allah berfirman: 

U J oSb. <£±a LagJ» J I J 

(24) ^ csl J 

'Sehatlah lelaki dan perempuan yang melakukan zina seratus rotan. Janganlah belas 
kasihan kepada keduanya mencegah kamu dari (menjalankan) agama Allah." (S. 24:2) 

Demikianlah juga pada hukum-hukum yang lain. Perasaan rahmat dan 
belas kasihan tidak seharusnya diberikan kepada musuh Allah, musuh yang 
menjadi batu penghalang di jalan Allah sekalipun mereka itu terdiri dari 
keluarga yang hampir. Lantaran inilah kita lihat para sahabat yang mulia telah 
memerangi ayah, bapa saudara, anak saudara dan keluarga mereka yang akrab 
dalam peperangan Badar, Uhud, Khandak kerana mereka musuh Allah yang 
menjadi batu penghalang di jalan Allah. 

Perbuatan seseorang yang menyakitkan kita adalah digalakkan supaya 
dimaafkan. Kemaafan yang diberikan oleh seseorang sedangkan beliau berupaya 
melakukan tindakbalas adalah dianggap sebahagian daripada rahmat. Rahmat 
dan belas kasihan haruslah diberikan kepada mereka yang lemah, miskin, 
mereka yang terpisah dari keluarga, orang-orang sakit, orang tua dan orang- 
orang yang berhajat kepada bantuan dan pertolongan. Perasaan rahmat dan 
belas kasihan haruslah wujud di kalangan Ikhwan Muslimin sewaktu mereka 
membentuk masyarakat Islam dan berusaha mencorakkannya dengan corak 
Islam. Perasaan ini haruslah wujud di kalangan mereka baik secara diam-diam 
atau terang-terangan, tetapi kita lebih mengutamakan secara diam diam. 

1.8 Islam adalah keadilan 

Keadilan yang dimaksudkan oleh Mursyid di sini ialah memberikan hak 
kepada mereka yang berhak dengan tidak berlaku sebarang kekurangan, kerana 

keadilan wajib diberikan kepada semua insan, baik Muslim atau kafir, musuh 
atau kawan, keluarga atau bukan keluarga. Allah berfirman: 

jSlaI) Ljjit jA ) 1 V! V j 

"Dan jangan kebencian terhadap sesuatu kaum mendorong kamu untuk berlaku tidak 
adil. Berlaku adillah kerana adil itu lebih dekat kepada takwa." (S 5:8) 

Keadilan akan berlaku melalui hukuman dan kehakiman, juga berlaku 
dengan pujian, sanjungan, celaan, kritik dan kecaman. Keadilan boleh berlaku 
dalam keadaan redha atau marah. Bukanlah adil jika saudara berlaku kejam 
sewaktu saudara menghukum antara dua orang, saudara juga tidak berlaku adil 
sewaktu saudara berlebihan memuji orang yang tidak berhak menerima separuh 
daripada pujian yang saudara berikan. Bukanlah adil jika saudara berlebihan 
mengecam seorang yang tidak berhak menerima satu persepuluh dari kecaman 
saudara. Bukanlah adil jika saudara memuji semasa suka dan mengeji semasa 
benci. Bukanlah adil jika saudara berlaku kejam terhadap mereka yang bukan 
keluarga saudara atau musuh yang menyakiti saudara, sedang saudara menutup 
pandangan dari perbuatan keluarga, kawan dan orang yang berlaku baik kepada 
saudara. 

1.9 Islam adalah pengetahuan. 

Islam adalah pengetahuan sebagaimana yang dikatakan oleh Mursyid 
adalah bermaksud bahawa menuntut ilmu pengetahuan yang memberi manfaat 
kepada kita dengan Qadar yang mencukupi adalah sebahagian dari ajaran Islam. 
Islam tidak melarang seseorang muslim meluaskan ilmu pengetahuannya ten- 
tang kejadian alam, perusahaan dan pelbagai ilmu kebendaan yang lain yang 
termasuk dalam pengertian pengetahuan. Pengetahuan yang dapat menjadi 
bekalan manusia dalam usaha memajukan bumi dan menggunakan 
kekayaannya dengan baik; pengetahuan yang dapat menolong manusia dalam 
membongkar rahsia alam yang tersembunyi. Tetapi sewaktu manusia meluaskan 
ilmunya dalam perkara-perkara tadi beliau haruslah mengingati Allah yang 
memberikan akal dan fikiran yang waras kepadanya, Allah menjadikan alam ini 
dalam keadaan mudah digunakan manusia. Pengetahuan yang diperolehinya 
haruslah bertujuan mencari kebajikan dan keredhaan Allah. 

1.10 Islam adalah undang-undang 

Islam adalah undang-undang sebagaimana yang diterangkan oleh 
Mursyid adalah bermaksud bahawa Islam telah membawa hukum-hukum 
(undang-undang) untuk mengatur hubungan individu antara sesama mereka. 
Islam telah menaskan hukum-hukum dan balasan terhadap mereka yang 

melanggar undang-undang tersebut, sama ada hukum dan balasan itu bersifat 
civil yang dilaksanakan ke atas harta atau perbuatan jenayah yang dilaksanakan 
ke atas anggota penjenayah terhadap kebebasan atau hartanya. 

Undang-undang Islam merangkumi pelbagai sudut hubungan antara 
sesama manusia. Oleh yang demikian tidaklah harus bagi seseorang Islam 
meninggalkan undang-undang Islam dan menggantikannya dengan undang- 
undang lain. Sesungguhnya ummat Islam hari ini telah meninggalkan undang- 
undang Islam dan melaksanakan undang-undang asing. Undang-undang hanya 
dilaksanakan dalam bidang yang sempit, hanya terbatas dalam undang-undang 
kekeluargaan, malah bidang yang sempit ini pun telah mula dinodai oleh 
tangan-tangan yang berdosa dengan melakukan perubahan dan pindaan. 

1.11 Islam adalah ilmu 

Ilmu yang dimaksudkan oleh Mursyid ialah makrifat dan mengenali 
hakikat sesuatu dengan tepat sebagaimana kenyataan, mengetahui sesuatu yang 
diturunkan Allah, mengetahui tujuan manusia diwujudkan dan kehidupan 
akhirat yang mengakhiri kehidupan manusia. 

Ilmu yang paling tinggi dan mulia kedudukannya ialah mengenal Allah 
dan mengenal Islam yang diturunkan kepada Muhammad s.a.w. Dengan 
mengenal Allah dan Islam seseorang Islam akan mengenal tuhannya, rasulnya, 
agamanya dan ajaran yang terkandung dalam agama tersebut. Peringkat ini 
disusuli pula oleh ilmu yang bersangkutan dengan urusan hidup yang pelbagai 
bentuk. Islam memandang tinggi kedudukan ilmu dan ulamak, memberikan 
kedudukan yang tinggi kepada ulamak, dan tidak menyamakan kedudukan 
mereka dengan orang lain. Dalam Al-Quran disebutkan: 

<4*51 1 jljt'j 4££0 j jA V) 451 V 451 4511 5*2, 

"Allah mempersaksikan bahawa tiada tuhan melainkan Dia, yang menegakkan keadilan, 
para malaikat dan orang-orang yang berilmu". (S 3:18) 

Firman Allah lagi: 

"Adakah sama orang yang berilmu dengan orang yang tidak berilmu". (S 39:9) 

Orang yang berilmu haruslah menggunakan ilmunya hanya semata-mata 
mencari keredhaan Allah. Secara sedar dan insaf beliau haruslah membersihkan 

diri dan yakin bahawa apa yang diketahuinya amatlah sedikit berbanding 
dengan apa yang tidak diketahuinya. Allah berfirman: 

iyi V) t> fej a j 

"Dan tidaklah kamu diberi ilmu kecuali sedikit". (S 17:85) 
dan beliau haruslah menambah lagi ilmu pengetahuannya. Firman Allah: 

csAj J L$j 

"Katakanlah, Ya Tuhanku tambahkanlah kepadaku ilmu pengetahuan. "(S 20:114) 

1.12 Islam adalah kehakiman 

Islam adalah kehakiman, sebagaimana yang telah disebutkan oleh Al- 
Mursyid, adalah bermaksud bahawa salah satu dari manhaj (method) Islam ialah 
menghukum antara sesama manusia, kerana manusia amat memerlukan seorang 
hakim yang dapat menghukum dan menyelesaikan perselisihan mereka serta 
dapat mengembalikan hak kepada yang ampunya hak. 

Sebagai kesimpulan dalam masalah kehakiman ini dapatlah kita katakan 
bahawa Islam telah menganggap masalah kehakiman sebagai fardhu, lantaran 
inilah kita lihat bahawa Rasulullah s.a.w telah melantik kadhi-kadhi (hakim) 
untuk bertugas di tempat-tempat yang jauh dari Madinah. Kadhi atau hakim 
Muslim ini disyaratkan mempunyai pengetahuan yang luas tentang hukum- 
hukum Islam. Atas dasar ini kita lihat bahawa salah satu dari syarat kelayakan 
seseorang hakim ialah kemampuannya untuk melakukan ijtihad di samping 
beliau mestilah beragama Islam, kerana tugas menghukum adalah termasuk 
dalam pengertian wilayah dan sultan. Orang kafir tidak layak dan tidak berhak 
menjadi wali kepada orang Islam. Dalam hubungan ini Allah berfirman: 

^Luuj J J 

"Dan Allah tidak sekali-kali memberi jalan kepada orang-orang kafir untuk memerintah 
orang-orang yang beriman". (S 4:141) 

Hakim yang Muslim mestilah menghukum menurut hukum-hukum 
Islam dan haram dengan hukum-hukum yang lain. Sewaktu beliau menghukum 
menurut undang-undang Islam, beliau haruslah hati-hati dan teliti, berusaha 
sedaya daya untuk melaksanakan keadilan. Seandainya beliau betul dan tepat 


As- Syahid Hasan Al-Bana 


12 



Usul Dua Puluh 


dalam menghukum beliau akan dikurniakan dengan dua ganjaran, tetapi 
seandainya beliau tersilap atau tersalah beliau akan diberikan satu ganjaran. 

1.13 Islam adalah kebendaan atau usaha dan kekayaan 

Dengan ini Al-Mursrjd bermaksud bahawa Islam tidak mencuaikan soal- 
soal kebendaan. Islam mengambil berat soal-soal rohani dan juga soal-soal 
kebendaan, tetapi seorang Muslim haruslah mengawasi hatinya agar ikhlas 
kepada Allah, beliau tidak seharusnya diperhambakan oleh kebendaan 
sekalipun kebendaan itu merupakan kekayaan yang tinggi menggunung. 
Muslim berhak melakukan kerja-kerja yang mendatangkan penghasilan dengan 
syarat kerja-kerja yang dilakukan itu halal, tidak diharamkan syariat. Beliaulah 
yang berhak menerima hasil usaha dari penat lelahnya, kerana milik 
perseorangan adalah dihormati dalam Islam. Milik perseorangan tidak harus 
dicerobohi atau dirampas. 

Di samping itu Muslim haruslah mengeluarkan apa yang telah 
diwajibkan Allah ke atas miliknya seperti zakat, dan nafkah yang telah 
disyariatkan. Atas dasar ini Muslim tidaklah ditegah mencari kekayaan, malah 
pada dasarnya kekayaan adalah menjadi tujuan setiap usaha yang dilakukan 
manusia. Bila seorang Muslim yang mempunyai kekayaan bertaqwa dan 
menunaikan kewajipan yang telah difardhukan Allah beliau adalah tergolong ke 
dalam golongan wali-wali Allah; yang benar-benar bertaqwa kepada Allah. Ilmu 
fiqah telah membincangkan masalah: Manakah yang lebih baik antara si fakir 
yang sabar atau si kaya yang bersyukur. Sebahagian ahli fikah berpendapat 
golongan pertamalah yang lebih baik. Segolongan yang lain berpendapat 
golongan kedualah yang lebih baik. Tetapi hakikat yang sebenarnya, yang 
terbaik dari kedua-dua golongan ini ialah mereka yang lebih bertaqwa kepada 
Allah. 


Saudara Muslim tidak selayaknya bersikap zahid dengan mengelak diri 
daripada melakukan kerja-kerja yang mendatangkan pendapatan dengan alasan 
zahidkan dunia dan untuk menumpukan sepenuh masa dalam ibadat khusus 
kerana hakikat zahid yang sebenarnya adalah bertahta dalam hati, bukan pada 
anggota zahir. Ibadat tidak bertentangan dengan bekerja dan berusaha, malah 
bekerja dan melakukan perusahaan yang halal adalah sebahagian dari ibadat. 
Dalam hadis ada dinyatakan: 

'Tangan yang di atas (memberi) lebih baik dari tangan yang di bawah (menerima)'. 

Manusia tidak akan dapat memberikan sesuatu kecuali beliau 
mempunyai kekayaan, dan kekayaan hanyalah dapat dicapai melalui 

perusahaan. Selain dari itu adalah menjadi kewajipan kepada negara membantu 
Muslim dalam mendapatkan pekerjaan dengan menyediakan kemudahan dan 
memberikan bantuan kepada beliau. 

1.14 Islam bererti jihad. 

Islam adalah jihad, sebagaimana yang diterangkan oleh Al-Mursyid 
adalah bermaksud bahawa Islam telah mewajibkan jihad. Hakikat jihad adalah 
mengorbankan seluruh tenaga pada jalan Allah, sekalipun sesuatu yang 
dikorbankan itu merupakan darah yang ditumpahkan dalam medan perang. 
Jihad tidaklah terbatas pada pengorbanan jiwa sahaja, malah termasuk juga 
pengorbanan harta benda, jihad pena dan lidah. 

Muslim menunaikan jihad secara peribadi, juga menunaikannya sebagai 
anggota dalam jamaah; umpamanya beliau menjadi anggota dalam jamaah 
Ikhwan Muslimin. Sewaktu beliau menunaikan jihad sebagai anggota dalam 
jamaah beliau haruslah menyelaraskan jihadnya dengan langkah-langkah 
jamaah, sehingga dengan penyelarasan ini matlamat jihad secara jamaah yang 
dilakukan oleh Ikhwan akan tercapai. 

Ummat Islam hari ini telah mengenepikan dan menjauhkan diri dari 
jihad, sedangkan jihad pada hari ini adalah menjadi fardhu 'ain atas tiap-tiap 
ummat Islam, kerana sebahagian besar dari negara-negara Islam telah dirampas 
dan diceroboh oleh golongan kafir. Umumnya Islam hari ini dalam keadaan 
kelemahan dan kehinaan yang menuntut supaya ummat Islam berjihad pada 
jalan Allah demi membebaskan ummat Muslimin daripada kelemahan dan 
kehinaan, juga membetulkan kegelinciran mereka dari landasan Islam. 
Tegaknya sebuah negara yang benar-benar Islam adalah merupakan suatu 
wasilah yang penting untuk melaksanakan tuntutan Islam. Menegakkan sebuah 
negara yang seperti ini adalah menjadi matlamat Ikhwan. Oleh kerana matlamat 
ini dan matlamat Islamiah yang lainnya, maka Ikhwan Muslimkin hari ini 
mengorbankan seluruh tenaga mereka. 

1.15 Islam adalah dakwah 

Islam juga mewajibkan Muslim melakukan dakwah, menyeru kepada 
Islam melalui wasilah yang dihalalkan syariat seperti penulisan, ceramah, 
perbicangan, melakukan pengembaraan atau rombongan dan lainnya. Wasilah 
yang paling penting dan berkesan dalam dakwah ialah dengan cara seorang 
Muslim mencorakkan dirinya dengan corak Islamiah yang membolehkan beliau 
menyeru manusia lain kepada Islam, kerana mereka yang diseru dapat melihat 
pada dirinya suatu contoh yang hidup dengan nilai-nilai Islam. 

Dunia Islam telah lama kehilangan contoh-contoh manusia Islamiah ini, 
lantaran itulah maka salah satu dari asas-asas dakwah Islamiah ialah menitik- 
beratkan soal-soal tarbiyah dan membentuk individu Muslim semoga dengan ini 
Ikhwan dapat menyediakan contoh-contoh Islamiah yang hidup. Kemudian 
menyebarkan contoh-contoh tersebut ke dalam masyarakat dengan cara menarik 
pandangan masyarakat kepada contoh-contoh itu agar mereka dapat melihat 
bagaimana Islam mencorakkan manusia dan menjadikannya sebagi cahaya yang 
bersinar di tengah-tengah masyarakat manusia. Berdakwah menyeru kepada 
Islam adalah menjadi kewajipan tiap-tiap Muslim. 

Firman Allah: 

o j jjA j Ij! o 4111 jcof ^ jjj > m b JiA 

(ja Ut llaj 

"Katakanlah: 'Inilah jalan (agama) ku, aku dan orang-orang yang mengikutkan menyeru 
(kamu) kepada Allah dengan hujah yang nyata. Maha suci Allah, dan aku tidak termasuk 
ke dalam golongan orang musyrik'. " (S 12: 108) 

Selain dari itu, sebahagian dari kewajipan dalam Islam ialah menegakkan 
jamaah yang berdakwah kepada jalan Allah, jamaah yang dapat menyatukan 
pendakwah-pendakwah, agar dengan penyatuan ini kesan dari pengaruh 
mereka akan lebih besar dan berfungsi dalam kehidupan manusia. Firman Allah: 

(iljl jf j 

"Dan hendaklah ada di antara kamu segolongan yang menyeru kepada kebajikan, 
menyuruh kepada yang maarufdan mencegah dari yang mungkar, merekalah orang yang 
beruntung". (S 3:104) 

Atas dasar inilah jamaah Ikhwan Muslimin tegak demi menyahut perintah Allah 
dan menyeru kepada jalanNya. 

1.16 Islam adalah ketenteraan 

Islam adalah ketenteraan, sebagaimana yang telah dimaksudkan oleh 
Mursyid adalah bermaksud bahawa ketenteraan adalah sebahagian dari tanda- 
tanda lahir bagi persediaan bagi menghadapi jihad. Tentera adalah satu-satunya 
wasilah yang paling kuat. 

Adalah menjadi kenyataan bahawa menyediakan kekuatan tentera adalah 
memerlukan kepada perajurit, bekalan dan senjata. Oleh yang demikian tiap-tiap 
individu ummat Islam haruslah mendapat didikan ketenteraan baik dari sudut 
disiplin, ketaatan, membiasakan mereka menanggung kesukaran, hidup yang 
tidak mengenal rehat dan berperaturan di samping menyediakan pelbagai 
bentuk persenjataan. 

1.17 Islam adalah fikrah 

Islam adalah fikrah, sebagaimana yang diterangkan oleh Mursyid adalah 
bermaksud bahawa persediaan untuk kekuatan tentera haruslah tegak di atas 
fikrah yang tertentu, iaitu fikrah Islamiah. Dengan lain perkataan, kekuatan 
tentera Islam haruslah tegak di atas dasar untuk melaksanakan perintah Islam 
sesuai dengan manhajnya, juga untuk mempertahankan Islam dan menyeru 
manusia kepadanya. 

Kebenaran juga memerlukan kekuatan yang dapat melindungi dan 
mempertahankannya dari pencerobohan, kekuatan yang dapat menghapuskan 
ranjau-ranjau di pertengahan jalan. Sejak dari zaman Rasulullah (s.a.w) lagi 
tentera Islam telah melindungi dakwah Islamiah dan menghapuskan rintangan- 
rintangan di jalannya. Dengan perlindungan ini manusia telah dapat melihat 
Islam, mengenal keindahannya dan mengetahui hakikatnya. Lantaran itu 
mereka telah memeluk Islam secara beramai-ramai. Pedang tidak dapat 
memasukkan Islam ke dalam hati, tetapi pedang memainkan peranan dalam 
menghapuskan halangan yang merintangi Islam untuk masuk ke dalam hati 
manusia. Dengan terhapusnya rintangan itu hati manusia terus terbuka luas 
untuk menerima Islam, lantas cahaya Islam dapat menerangi hati-hati tersebut. 
Kalaulah Islam tersebar dengan pedang nescaya kita akan melihat ketangkasan 
Islam di negara-negara Islam yang telah kehilangan kekuatan, tetapi hal ini tidak 
berlaku. 

Fikrah Islamiah perlukan suatu bentuk pendekatan yang baru dan 
penerangan yang cukup, agar umat Islam dicorakkan dengan fikrah Islamiah. 
Inilah yang diusahakan oleh Ikhwan sekadar kemampuan dan kekuatan mereka. 
Dunia hari ini telah menjadi medan pertarungan fikrah-fikrah yang beraneka 
ragam. Fikrah-fikrah ini dilatar belakangi oleh negara yang menganutinya. 
Negara-negara ini menggunakan seluruh tenaga dan kekuatannya untuk 
menyebar dan mempertahankan fikrah tersebut, tetapi tidak ada sebuah negara 
pun hari ini yang menganuti fikrah Islamiah dan tegak di atas prinsip-prinsip 
Islam serta menyumbangkan seluruh tenaga dan kekuatannya untuk 
mempertahankan dan menyebarkan Islam. 

Bertolak dari asas ini, maka tanggungjawab Ikhwan amatlah besar. Di atas 
pundak merekalah terletaknya tugas mempertahan dan menyebarkan Islam hari 
ini hinggalah kerajaan Islam yang sebenarnya dapat tegak di mana-mana negara 
Islam; kerajaan yang dapat memikul tugas mempertahan dan menyebarkan 
dakwah Islamiah; yang dapat mengarah umat Islam dan kekayaan negara untuk 
mengembalikan kehidupan Islamiah yang silam; yang menegakkan sebuah 
masyarakat Islam yang sebenarnya di permukaan bumi serta menghapuskan 
halangan-halangan yang merintangi dakwah Islamiah. 

1.18 Islam adalah akidah yang benar dan ibadat yang sah 

Akidah yang dimaksudkan oleh Mursyid ialah suatu pegangan yang 
diterima dan dipersetujui oleh hati. Akidah atau pegangan seperti ini boleh jadi 
benar atau salah. Andainya akidah itu benar, maka itulah akidah yang hakiki, 
tetapi sebaliknya akidah itu salah, maka itulah akidah yang batil, rosak dan 
dusta. Tidak ada dalam dunia ini akidah yang sebenarnya selain dari akidah 
Islam. Akidah-akidah lain yang menyalahi dan bertentangan dengan akidah 
Islam adalah merupakan akidah-akidah yang batil dan sesat. 
Akidah Islam tegak di atas iman kepada Allah, malaikat,kitab-kitab yang 
diturunkan dari langit, rasul-rasul yang diutuskan oleh Allah, hari akhirat dan 
mengimani bahawa Qadha dan Qadar adalah dari Allah. 

Iman kepada Allah tegak di atas dua asas; pertamanya mengimani 
rububiyyah Allah swt, dengan lain perkataan mengimani bahawa Allah swt. 
yang menjadikan sesuatu, yang menghidup dan mematikan; yang memiliki dan 
berkuasa; dan juga sifat-sifat Allah yang lain. Keduanya mengimani uluhiah 
Allah swt dengan kata lam mengimani bahawa Allah sahajalah yang berhak 
menerima pengabdian dan inilah pengertian 'La Ilaha lila Allah', pengabdian 
tidak seharusnya diberikan kepada selain dari Allah. 

Beriman dengan malaikat bermaksud i'tikad (kepercayaan) yang putus 
tentang wujudnya makhluk yang digelar malaikat. Bilangan malaikat itu hanya 
diketahui oleh Allah sahaja. Jibrail, Mikail, Israfil, Izrail adalah sebahagian 
daripada malaikat tersebut. 

Beriman dengan kitab-kitab yang diturunkan dari langit bermaksud 
mengimani bahawa Allah telah menurunkan kitab-kitab kepada rasul-rasulNya, 
mengimani bahawa kitab-kitab tersebut adalah kalam Allah, seperti kitab Taurat 
dan Injil; juga mengimani bahawa kitab dan kalam Allah yang terakhir 
diturunkan ialah Al-Quran. Rasulullah s.a.w. hanyalah bertugas untuk 
menyampaikan Al-Quran kepada manusia. Oleh itu lafaz dan makna Al-Quran 
adalah dari Allah. Al-Quran adalah terpelihara dari sebarang tokok tambah dan 

kekurangan. Mereka yang beri'tikad bahawa tambahan atau kekurangan berlaku 
dalam Al-Quran adalah terkeluar dari landasan Islam. 

Yang dimaksudkan dengan beriman kepada rasul-rasul ialah kita beriman 
kepada semua rasul-rasul yang diutuskan Allah, bilangan para rasul itu sangat 
banyak dan Al-Quran telah menyebutkan sebahagian dari mereka manakala 
sebahagian yang lain pula tidak disebutkan. Termasuk dalam pengertian 
beriman kepada rasul-rasul juga ialah mengimani bahawa Muhammad s.a.w. 
adalah rasul akhir zaman, tidak ada nabi sesudah baginda. Mengimani dan 
mengikuti ajaran Muhammad s.a.w. adalah wajib. Manusia tidak bebas 
mengikuti ajaran lain atau beri'tikad bahawa Muhammad s.a.w. bukan rasul 
yang diutuskan Allah. Mereka yang beri'tikad demikian telah terkeluar dari 
Islam dan kufur. 

Beriman dengan hari akhirat adalah bermaksud membenarkan bahawa 
disebalik penghidupan dunia ini masih ada penghidupan akhirat di mana Allah 
akan menghidupkan manusia sekali lagi dan melakukan perbicaraan terhadap 
perbuatan dan amalan mereka di dunia. Hasil dari perbicaraan ini menjadikan 
segolongan manusia dimasukkan ke dalam syurga, manakala sebahagian yang 
lain dimasukkan ke dalam neraka. Perhimpunan di padang mahsyar, 
perbicaraan dan balasan ini dilakukan ke atas roh dan jasad manusia. Kita 
beri'tikad bahawa syafaat Rasulullah s.a.w. di hari akhirat adalah benar dan hak 
dan syafaat ini berlaku dengan izin Allah terhadap mereka yang dikehendaki 
Allah. Kita juga beri'tikad bahawa azab dan nikmat kubur adalah benar dan hak. 

Beriman dengan qadha dan qadar (untung baik dan jahat) adalah 
bermaksud mengimani bahawa apa yang berlaku di dunia ini adalah dengan 
perbuatan, ilmu dan kehendak Allah dan manusia adalah bertanggungjawab 
terhadap perbuatan dan amalannya. Beliau tidak berhak menjadikan qadha dan 
qadar sebagai alasan, kerana Allah memiliki hujah yang putus terhadap 
hambanya. 

1.19 Islam adalah ibadat yang sah 

Islam adalah ibadat yang sah; sebagaimana yang dikatakan oleh Mursyid 
adalah bermaksud bahawa Islam mengandungi berbagai bentuk ibadat. 
Sebahagiannya ialah ibadat hati seperti kasih, takut, percaya dan tawakkal 
kepada Allah. Sebahagian yang lain pula ialah ibadat anggota zahir seperti 
zikirullah, menunaikan kewajipan yang telah difardhukan Allah seperti 
sembahyang, puasa dan haji. 

Semua ibadat-ibadat ini tegak di atas dua asas: pertamanya, ibadat-ibadat 
ini haruslah menurut apa yang telah disyariatkan Allah; keduanya, ibadat-ibadat 

ini haruslah ikhlas kepada Allah semata-mata. Di atas dua dasar ini, melakukan 
bidaah dalam agama adalah haram dan mereka yang beribadat kepada Allah 
menurut cara yang bidaah tidak mendapat ganjaran keuntungan malah 
menanggung kerugian. Demikian juga keadaannya mereka yang melakukan 
ibadat yang pada zahirnya menurut apa yang telah disyariatkan, tetapi ibadat 
tersebut tidak dilakukan dengan ikhlas kerana Allah, malah dengan tujuan yang 
lain. Mereka yang melakukan ibadat seperti ini juga akan mendapat kerugian. 
Kita berdoa kepada Allah supaya memberi taufik kepada kita untuk melakukan 
ibadat yang sah dan menjadikan ibadat tersebut ikhlas kepada Allah semata- 
mata. 


Selain dari itu saudara haruslah mengetahui bahawa semua bentuk amal, 
sekalipun yang harus jika dilakukan dengan ikhlas kepada Allah dan untuk 
mendapatkan keredhaan Allah, maka amal-amal tersebut akan menjadi amal 
yang saleh yang diganjari pahala. 

ASAS KEDUA: 

Bagi seorang Muslim, Al-Quran dan hadis adalah menjadi sumber untuk 
mengetahui hukum-hukum Islam. Al-Quran difahami menurut kaedah-kaedah 
bahasa Arab, dengan tidak memberat dan meringankan. Hadis pula difahami 
melalui periwayat-periwayat hadis yang dipercayai. 

2.1 Keterangan 

Tidak berlaku perselisihan pendapat di kalangan Muslimin bahawa Al- 
Quran adalah merupakan sumber pertama bagi hukum dan hujah bagi ummat 
Islam. Mereka juga sependapat mengatakan bahawa sunnah nabawiah adalah 
merupakan penyempurna dan pentafsir kepada sesuatu yang umum dalam Al- 
Quran. Sunnah nabawiah juga wajib diikuti sebagaimana Al-Quran. Al-Quran 
dan sunnah adalah wahyu dari Allah, tetapi lafaz dan makna Al-Quran 
diwahyukan Allah kepada Rasulullah (s.a.w) sedangkan lafaz sunnah daripada 
Rasulullah (s.a.w) manakala maknanya adalah dari Allah s.w.t. Inilah yang 
membezakan antara Al-Quran dan sunnah. 

Oleh kerana Al-Quran diturunkan dalam bahasa Arab, mereka yang ingin 
mengetahui hukum-hukum melalui nas Al-Quran haruslah mengetahui kaedah- 
kaedah bahasa Arab dan gaya bahasanya dalam menerangkan sesuatu. Selain 
dari itu mereka harus juga mengetahui beberapa perkara lain seperti mengetahui 
ayat-ayat yang memansukhkan dan ayat-ayat yang dimansukhkan, mengetahui 
sebab-sebab turun ayat dan hikmat tasyrik; dan juga mengetahui perkara- 
perkara lain yang bersangkutan dengan apa yang dinamakan ulum AlQuran. 
Mereka juga harus mengetahui hukum-hukum yang disebutkan dalam sunnah 
nabawiah agar mereka dapat memahami maksud dan tujuan nas Al-Quran. 
Oleh kerana kemampuan seseorang tidak sama dalam menguasai semua ilmu 
yang diperlukan untuk memahami Al-Quran, maka seseorang Muslim hanyalah 
dapat memahami Al-Quran sekadar ilmu yang ada padanya. Beliau haruslah 
bertanya kepada orang yang mengetahui tentang perkara-perkara yang tidak 
dapat difahaminya dan Al-Quran. 

Sunnah nabawiah pula dapat difahami dengan mengetahui sanad dan 
matan hadith. Yang dimaksudkan mengetahui sanad ialah mengenal periwayat 
hadith, dengan tujuan mengetahui sejauh mana siqah (dipercayai) riwayatnya 
agar dapat diketahui sahih atau tidaknya hadith yang diriwayatkan. Untuk 
mengenal hadith yang sahih hari ini cukuplah dengan mengetahui hadith-hadith 
yang dianggap sahih oleh ulamak-ulamak hadith yang berkemampuan dalam 
ilmu hadith. Ulamak-ulamak Islam telah mengumpulkan hadith-hadith yang 
sahih dalam kitab-kitab yang tertentu, demikian juga hadith-hadith yang dusta 
dan daif telah diterangkan oleh sebahagian ulamak yang lain. Bila seorang 

Muslim telah mengetahui hadith-hadith yang sahih atau dhaif melalui 
penelitiannya dalam kitab-kitab hadith, sebagaimana yang telah diputuskan oleh 
ulamak-ulamak, beliau akan dapat mengetahui hadith-hadith yang dipercayai 
dan boleh diamalkan dan dibuat hujah. Kitab-kitab yang mengandungi hadith- 
hadith yang sahih ialah: Kitab Sahih Bukhari dan Muslim, Sunan Abi Daud dan 
Tarmizi, Sunan Nasa'i dan Ibni Majah. Kitab sahih Al-Bukhari adalah kitab yang 
paling tinggi kedudukannya di antara kitab-kitab tersebut. Ahli-ahli ilmu telah 
bersepakat mengatakan bahawa sahih Al-Bukhari menduduki tempat yang 
pertama dari sudut sahihnya setelah Al-Quran. Tempat kedua dari sudut ini 
ialah kitab-kitab sahih Muslim, manakala tempat yang seterusnya ialah kitab- 
kitab yang empat yang telah disebutkan. Atas dasar in semua hadith-hadith 
yang tersebut dalam kitab-kitab sahih Bukhari dan Muslim adalah hadith-hadith 
yang sahih dan periwayat kedua-dua kitab ini adalah mauthuq (dipercayai). 
Memadailah bagi seorang Muslim mengamalkan hadith-hadith yang terkandung 
dalam kedua-dua buah kitab tersebut dan beliau bolehlah berpuas hati. 

Yang dimaksudkan dengan mengetahui matan hadith pula ialah 
mengetahui makna hadith dan hukum-hukum yang terkandung di dalamnya. 
Sekiranya seorang Muslim itu tidak tergolong dalam lingkungan ulamak-ulamak 
hadith, maka soal untuk memahami makna hadith dan mengetahui hukum- 
hukum yang terkandung di dalamnya mestilah dirujuk kepada ahli-ahli dan 
ulamak hadith. Kitab yang menitikberatkan fiqhul hadith ialah kitab-kitab: 
Nailul-Autar oleh Syaukani, Subulus-Salam oleh Sanaani dan Umdatul-Ahkam 
oleh Ibni Daqiqil-aid. 

ASAS KETIGA: 

Iman yang benar, ibadat yang sah dan mujahadah adalah cahaya dan 
kemanisan yang dicurahkan Allah ke dalam hati sesiapa yang dikehendakinya, 
manakala ilham, lintasan-lintasan hati, kassyaf dan mimpi bukanlah menjadi 
dalil kepada hukum-hukum syariat. Perkara-perkara tersebut hanya dapat 
diterima dengan syarat perkara-perkara tersebut tidak bertentangan dengan 
hukum dan nas syariat. 

Keterangan: 

Iman yang benar ialah iman yang merangkumi pengertian dan ciri-ciri 
keimanan, seperti bersih dari syirik, khafi, ria dan lemah. Iman yang benar 
meresap ke dalam hati dan bertahta di jiwa anggota zahir untuk melakukan taat 
kepada Allah dan menjadikan perkara-perkara ghaib seolah-olah hadir di depan 
mata. Ia akan memenuhkan jiwa dengan perasaan tenang, tabah dan tetap 
pendirian, hingga memudahkan mereka yang mempunyai iman seperti ini 
berkorban apa sahaja demi jalan Allah, menambahkan pergantungan, 
kepercayaan, tawakkal, takut dan penyerahan mereka kepada Allah. 

Bila pengertian iman yang seperti ini memenuhi hati seorang Muslim 
jiwanya akan ringan melakukan segala bentuk ibadat dan ikhlas kerana Allah 
semata-mata. Ibadat dan iman yang seperti ini mempunyai pengaruh dan kesan 
yang besar dalam penghidupan dunia dan akhirat. Kehidupan akan dipenuhi 
dengan kebahagian, kegembiraan dan ketenangan yang meresap ke seluruh 
pelusuk jiwa. Kegemilangan yang sungguh indah dan cahaya yang terang akan 
memenuhi batin seorang Muslim. Apabila cahaya batin ini bertambah, sinarnya 
akan melimpah pada wajah seseorang Muslim; sinar yang dapat dilihat pada 
orang-orang yang beriman sekalipun kulit seorang Muslim itu hitam atau sawo- 
matang. Manakala di akhirat pula kemanisan iman ini akan dapat dirasakan 
lebih manis dari madu. 

Sebahagian dari tanda-tanda lahir bagi kemanisan iman ialah kecintaan 
seorang Mukmin untuk melakukan ibadat, merasa selesa dan tenang 
melakukannya, merasa rindu dan lapang dada terhadapnya. Saudara jangan 
merasa pelik dan menganggap bahawa perkara ini hanyalah khayalan semata 
kerana iman mempunyai kemanisan yang dapat dirasakan oleh roh sebagaimana 
lidah dapat merasakan kemanisan makanan. Hadith yang mulia telah 
menyebutkan: 

4_i]l c_L^J aJ jjujjj (jUuVl o (j g v 'W j 4_ja Cj31j 

J j*J ,jl e^fLi (jl j alllVl <1 ^>-^1 c_La-l (jl jLaA I jxj* La-o 

^lui» jlill L_fl j}<b (j! o La£ Ala aillA^ajl <jl Aaj 

"Jika terdapat tiga perkara ini pada seseorang beliau akan merasakan kemanisan iman. 
Beliau mengasihi Allah dan rasulnya lebih dari sesuatu. Beliau benci kembali kepada 
kekufuran, setelah Allah melepaskan beliau dirinya, sebagaimana beliau benci 
dicampakkan ke dalam neraka. Beliau mengasihi seseorang bukan kerana sesuatu, tetapi 
hanyalah kerana Allah". Iman adalah kemanisan dan kemanisan ini akan bertambah 
apabila iman bertambah kuat dan termetri. 

Sebahagian dari kesan iman yang benar dan ibadat yang sah ialah Allah 
akan mencampakkan ilham dan lintasan-lintasan ke dalam hati Mukmin, ilham 
dan lintasan hati yang menyuluh jalan Mukmin; menolongnya dalam mencari 
kebenaran dan menyelesaikan kemusykilan. Kassyaf juga adalah sebahagian 
kesan dari iman yang benar. Kassyaf yang dimaksudkan di sini ialah: Allah 
membukakan tabir yang melindungi sebahagian dari perkara-perkara yang 
tersembunyi dan perkara-perkara yang tidak tersembunyi dan perkara-perkara 
ghaib. Termasuk juga dalam pengertian kassyaf ialah mengetahui bisikan hati, 
niat dan kelemahan setengah manusia. Kassyaf yang seperti ini dikenal dengan 
firasat Mukmin, sebagaimana yang tersebut dalam hadith: 

Aili A_uil jflj! 

"Takutilah firasat Muslim, sesungguhnya beliau melihat dengan nur Allah". 

Dalam Athar (kisah atau kejadian yang berlaku di zaman para sahabat) 
para sahabat diceritakan bahawa Saidina Othman bin Affan (r) telah berkata 
kepada sebahagian orang ramai yang datang menemuinya: "Salah seorang di 
antara kamu masuk, sedang kesan zina jelas kelihatan di antara dua matanya". 

Lantas di kalangan yang hadir bertariya: "Adakah wahyu turun selepas 
Rasulullah wahai amirul-mu'minin?". Soalan ini dijawab Othman dengan 
katanya: "Tidak, malah ianya firasat Mukmin". Kesan zina yang dilihat oleh 
Othman di sini hanyalah kesan dari mereka melihat perkara yang haram, kerana 
dalam hadith ada disebutkan bahawa mata itu berzina dan zina mata ialah 
melihat perkara yang haram. 

Ilham, lintasan hati dan firasat adalah termasuk dalam perkara-pekara 
yang thabit dan berlaku. Kadangkala perkara ini disebut keramat. Keramat 
adalah suatu kebenaran yang harus diterima dan wajib diimani, tetapi tidak 

harus dijadikan sebagai dalil terhadap hukum-hukum, kerana dalil-dalil hukum 
hanyalah terbatas pada Al-Quran dan sunnah dan ceraiannya. Walaupun 
demikian ilham dan seumpamanya bolehlah di anggap sebagai petunjuk jalan 
untuk mengenali seseorang, keadaan-keadaan tertentu dan perkara-perkara 
yang harus dilakukan atau ditinggalkan bersangkutan dengan urusan hidup. 


Sebahagian dari mimpi-mimpi adalah benar dan sebahagian yang lain 
hanyalah merupakan mimpi-mimpi karut. Mimpi seorang yang benar-benar 
Mukmin pada ghaibnya adalah benar dan jelas, atau memerlukan ta'bir 

ASAS KEEMPAT 

Jampi, mentera, mengaku mengetahui perkara ghaib dan seumpamanya 
adalah kemungkaran yang wajib diperangi, kecuali jampi-jampi dari ayat Al- 
Quran atau jampi-jampi yang diterima dari Rasulullah (s.a.w) 

Penjelasan: 

Muslim adalah dituntut melakukan sebab-sebab yang telah dijanjikan 
Allah untuk mencapai sesuatu natijah, umpamanya: Makan adalah menjadi 
sebab hilangnya lapar dan untuk menyambung hidup, minum adalah menjadi 
sebab kepada hilangnya kehausan dan bekerja menjadi sebab untuk 
menghasilkan pendapatan dan kekayaan dan begitulah seterusnya. 

Di samping sebab-sebab yang bersifat kebendaan ini terdapat juga sebab- 
sebab maknawi yang boleh menghasilkan natijah, seperti doa. Boleh jadi 
penyakit seseorang itu sembuh kerana doanya begitu juga orang yang sesat 
mendapat petunjuk kerana doanya, demikianlah seterusnya, kerana semua 
perkara adalah di tangan Allah. Beliaulah yang menjadikan doa dan permintaan 
manusia kepadaNya sebagai sebab untuk mendapatkan sesuatu yang dihajatkan 
setelah orang yang berdoa memenuhkan syarat-syarat yang menyebabkan 
doanya tidak disia-siakan. Termasuk dalam sebab-sebab maknawi ini jampi dan 
doa yang dilakukan oleh Muslim sewaktu beliau ditimpa kesempitan atau sakit, 
atau beiau dijampi dan didoakan oleh orang lain sebagaimana yang tersebut 
dalam hadith-hadith seperti: 

dilalia]! ^)jjj jou alll aliLajaiJ 

"Dengan nama Allah saya menjampimu, dan Allah menyembuhkanmu dari segala 
penyakit yang menyakitimu, dari kejahatan wanita-wanita tukang sihir yang 
menghembus pada bulu-bulu dan dari kejahatan orang yang dengki apabila ia dengki". 

Jampi-jampi dan doa seperti ini harus di segi syariat kerana telah berlaku 
dalam sunnah yang suci, tetapi jampi-jampi yang lain termasuklah tukang- 
tukang nujum, dakwaan mengetahui perkara-perkara yang ghaib, menulis 
kalimah-kalimah yang tidak difahami, menjadikan batu-batu atau tulang-tulang 
sebagai tangkal adalah termasuk dalam perkara mungkar yang wajib ditolak dan 
tidak harus diterima. 

Mungkin orang bertanya: "Kenapakah di sini kita mengingkari dakwaan 
mengetahui perkara-perkara ghaib sedangkan pada asas ketiga, asas yang 
mengatakan bahawa sebahagian dari kesan iman yang benar ialah kassyaf dan 

termasuk dalam kassyaf ini ialah mengetahui sebahagian dari perkara-perkara 
ghaib?" Untuk menjawab soalan ini kita katakan: bahawa kassyaf ini berlaku 
kepada orang-orang yang beriman tanpa dimintanya dan beliau tidak berhak 
memintanya. Beliau juga tidak berkuasa mengetahui perkara-perkara ghaib itu 
menurut masa dan keadaan yang dikehendakinya dan beliau tidaklah memilik 
suatu kuasa pancaindera yang tertentu untuk kassyaf, cuma kassyaf itu 
dilakukan Allah padanya lantas perkara-perkara batin dan yang tersembunyi itu 
terbuka kepadanya. Kassyaf yang sedemikian ini berbeza dengan dakwaan 
mengetahui perkara ghaib, kerana mereka yang mendakwa mengetahui perkara 
ghaib mendakwakan bahawa mereka berkuasa melihat perkara-perkara ghaib 
itu bila-bila masa sahaja menurut kehendaknya, sebagaimana beliau berkuasa 
melihat benda-benda yang wujud di depan mata bila-bila masa beliau 
kehendaki. Dakwaan seperti ini ditegah dalam syariat. 

ASAS KELIMA: 

Pendapat imam (ketua) dan timbalannya dalam masalah yang tidak 
dinaskan atau telah dinaskan tetapi nas tersebut boleh ditafsirkan dengan 
pengertian lain, demikian juga pendapatnya dalam masalah yang berhubung 
dengan maslahat umum, boleh diterima dan diamalkan sekiranya pendapat 
tersebut tidak bertentangan dengan kaedah syariat. Pendapat tersebut boleh jadi 
berubah menurut keadaan, persekitaran dan adat. 

Taabud (pengabdian) adalah menjadi asas kepada ibadat dengan tidak 
melihat kepada rahsia, hikmat dan tujuan ibadat tersebut. 


Pejelasan: 

Imam ialah ketua yang dipilih oleh jamaah Muslimin, dengan pemilihan 
ini beliau menjadi ketua negara Islam atau menjadi timbalan ketua negara yang 
menggantikan ketua sewaktu beliau tidak ada dalam negeri, atau menjadi ketua 
dalam satu-satu wilayah, atau menjadi ketua dalam jawatan-jawatan tertentu, 
seperti ketua tentera. 

Pendapat imam dalam perkara-perkara ijtihadiah, iaitu perkara-perkara 
yang tidak disebutkan dalam nas Al-Quran atau hadith, atau ada nas yang 
menyentuh perkara tersebut tetapi boleh ditafsirkan dengan beberapa 
pengertian dan demikian juga pendapat imam dalam perkara-perkara yang 
bersangkutan dengan masalehulmursalah (maslahat umum) adalah diterima dan 
berkuatkuasa, kecuali pendapat-pendapat beliau itu bertentangan dengan 
kaedah-kaedah syariat atau bertentangan dengan asas-asas yang telah 
dipersetujui oleh ulamak Islam, atau bertentangan dengan nas Al-Quran atau 
hadith yang jelas, kerana kaedah dalam Islam telah mengatakan: "Ijtihad tidak 
boleh dilakukan dalam masalah yang bertentangan dengan nas". 

Hak ketua negara sebagaimana yang kita sebutkan ini adalah juga 
menjadi hak kepada ketua jamaah Muslimah yang dipilih oleh jamaah tersebut 
untuk mengetuainya. Hak ini bukanlah khusus untuk ketua negara, malah ketua 
jamaah Muslimah berhak melakukan ijtihad dalam perkara-perkara ijtihadiah 
dan perkara yang termasuk dalam kaedah masalehulimursalah, juga dalam 
perkara yang telah dinaskan dalam Al-Quran dan hadith tetapi nas tersebut 
boleh ditafsirkan dengan tafsiran yang berlainan. 

Anggota jamaah haruslah mematuhi dan mentaati keputusan yang dibuat 
oleh ketua mereka melalui ijtihadnya, kerana ijtihadnya adalah sah di segi 
syariat. Tetapi andainya ijtihad ketua keluar dari landasan yang telah 

diharuskan dan bertentangan dengan nas syariat, anggota jamaah tidaklah wajib 
mematuhi dan mentaati ketua mereka dalam ijtihadnya, kerana tidak ada 
ketaatan kepada makhluk dalam perkara maksiat kepada Khalik. 

Taabud (pengabdian) adalah menjadi asas kepada semua bentuk ibadat. 
Dengan lain perkataan kaedah umum dalam ibadat ialah hanya kerana taat 
kepada Allah, semata-mata kerana pengabdian diri kepada Allah, bukan kerana 
rahsia, hikmat atau tujuan yang terkandung dalam ibadat tersebut sekalipun kita 
mengimani bahawa semua ibadat mengandungi hikmat dan rahsia. 

Dalam perkara-perkara yang bukan ibadat pula (perkara-perkara adiat) 
seperti makan, minum, pakaian dan muamalat haruslah dilihat dari sudut rahsia 
yang terkandung di dalamnya. Ia haruslah dilihat dari sudut maksud dan 
hikmat syariat Islam yang umum; hikmat yang terdapat dalam semua sudut 
syariat Islam. Berdasarkan hikmat syariat dan maksudnya yang umum dalam 
meletakkam hukum, kita akan dapat meletakkan hukum ke atas perkara-perkara 
adiat lain yang tidak disebutkan hukumnya dalam nas Al-Quran dan hadith. 

ASAS KEENAM: 

Perkataan seseorang boleh diterima atau ditolak, kecuali perkataan 
Rasulullah (s.a.w) yang bersifat maksum. Perkataan para salihin yang dahulu 
(salaf soleh) mesti kita terima jika bersesuaian dengan Al-Quran dan hadith. Jika 
tidak, maka Al-Quran dan Hadithlah ikutan kita yang utama, tetapi kita tidak 
melemparkan kecaman dan mencacatkan seseorang dalam masalah khilafiah. 
Kita serahkan mereka dengan fiat mereka masing-masing kerana mereka telah 
melakukan sesuatu dengan apa yang mereka telah kemukakan. 

Penjelasan 

Rasulullah (s.a.w) sahajalah yang maksum (bersih) dari kesalahan. Segala 
perintah dan tegahannya wajiblah diikut, kerana Allah berfirman: 

(4) Is^“J Uj jA °jl (3) Jp (jc- U j 

" Dan beliau tidak berkata menurut hawa nafsunya sendin. Perkataannya itu tidak lain 
hanyalah wahyu yang diwahyukan (kepadanya) “ . (S 53:3-4) 


Perkataan, perintah dan tegahan yang dibuat oleh selain Rasulullah 
(s.a.w) boleh diterima sekiranya bertepatan dengan syariat dan ditolak sekiranya 
salah dan bercanggah dengan syariat. Kerana beliau tidak maksum dan tidak 
mendapat bimbingan wahyu. Kita tidak pernah mendengar perselisihan 
pendapat di kalangan ahli ilmu dalam masalah ini. 

Para salihin yang terdahulu, seperti para sahabat dan tabiin yang 
mengiringi mereka telah melakukan ijtihad dalam banyak masalah. Kita 
menerima ijtihad mereka yang bertepatan dengan Quran dan hadith. Kita akan 
mengikuti Quran dan sunnah sekiranya ijtihad mereka itu tidak bertepatan 
dengan Quran dan sunnah. Dalam kedua-dua hal ini mereka pasti mendapat 
ganjaran pahala. Mereka akan mendapat dua ganjaran sekiranya ijtihad mereka 
betul dan tepat dan mendapat satu ganjaran sekiranya ijtihad mereka tersalah. 
Kita merelai dan meredhai mereka semua dan kita janganlah sekali-kali 
melemparkan tuduhan dan kecaman kepada mereka sekiranya mereka berselisih 
dalam masalah. 

Kita tidak sekali-kali membenarkan membuat tuduhan terhadap para 
sahabat atau salah seorang dari khulafa 'ur-rasyidin, kerana mereka adalah 
penghulu segala aulia' dan pendokong agama. Allah telah memberikan 
penghormatan kepada mereka dengan menjadikan mereka sahabat Rasulullah 

(s.a.w) dan memikul tugas agamanya. Rasulullah (s.a.w) telah bersabda 
sehubungan dengan mereka dengan katanya: 

i .1^.1 Jlo j3 ^gjLa^all 

a qj 'iV j ^AA^.Ia<j 

"Jangan kamu mencaci sahabatku. Demi Allah yang diriku dalam genggamanNya, 
andainya seseorang dan kamu membelanjakan emas sebesar bukit Uhud, beliau tidak 
akan menyamai salah seorang dan mereka atau separuhnya." 

Kita beriktikad bahawa perselisihan yang berlaku di antara mereka hingga 
membawa kepada peperangan, adalah hasil dari ijtihad mereka masing-masing. 

ASAS KETUJUH: 

Seorang Islam yang ilmunya belum mencapai darjat nazar (boleh 
mengeluarkan hukum dan dalil) dalam hukum-hukum furuk (cabang), 
sayugialah beliau mengikut mana-mana imam. Di simpang ikutannya itu adalah 
lebih baik jika beliau berusaha mencari dan mengetahui dalil-dalil imamnya. Ia 
hendaklah menerima tujuk ajar yang disertakan dengan dalil sekiranya beliau 
yakin orang yang memberikan petunjuk itu benar dan mempunyai keahlian. 
Sekiranya beliau tergolong dalam golongan ahli ilmu sayugialah beliau 
meyempurnakan iimunya hingga mencapai peringkat nazar. 

Penjelasan 

Menurut dasarnya seorang Islam dapat mengetahui hukum-hukum 
syariat melalui dalil-dalil. Tetapi pada hakikatnya perkara ini bukanlah mudah, 
kerana bukan semua orang Islam mempunyai kemampuan untuk mencapai 
peringkat nazar dan ijtihad. Oleh yang demikian mereka yang tidak mencapai 
peringkat ijtihad haruslah bertanya kepada ahli-ahli ilmu tentang hukum- 
hukum yang ingin diketahuinya, demikian juga amal-amal yang wajib 
dilakukannya. Dalam hubungan ini Allah berfirman: 

V di j&il 'JaI 1 jlUU 

"Tanyalah ahli ilmu jika sekiranya kamu tidak mengetahui." (S 16:43) 

Bertanyakan ahli ilmu yang dimaksudkan dalam ayat ini ialah seorang 
Muslim bertanyakan masalahmasalah yang ingin diketahuinya kepada seorang 
alim yang Muslim, warak dan mempunyai pendirian yang tetap, agar beliau 
dapat mengetahui hukum syarak dalam masalah tersebut. 

Termasuk juga dalam lingkungan bertanyakan ahii ilmu ini, mengikut 
salah satu dari iman-iman mazhab, seperti Abu Hanifah, Syafi'e, Ahmad bin 
Hambal dan Malik bin Anas. Maksud mengikut imam di sini ialah dengan kita 
menerima dan mengamalkan ijtihad mereka dan perkataan mereka dalam 
masalah fikah. Beliau tidak seharusnya beriktikad bahawa imam yang diikutinya 
itu bersif at maksum. Dalam mengikut mana-mana imam, beliau haruslah 
berniat dalam hati bahawa beliau mengikut mazhab imam tersebut kerana 
mereka dapat membawa dan membimbingnya untuk mengetahui hukum- 
hukum syariat dalam masalah-masalah fikah. Bila kebenaran berada pada imam 
yang lain dalam suatu masalah beliau haruslah mengikut imam tersebut dalam 
masalah itu. Selagi beliau belum pasti bahawa kebenaran kepada imam yang lain 
beliau pastilah mengikut mazhab dan ijtihad imam yang diikutinya. 

Atas dasar ini mengikut mazhab-mazhab adalah dibenarkan dalam 
syariat dan bukanlah suatu perkara yang wajib, dengan pengertian bahawa 
seorang Islam boleh mengikut mazhab yang tertentu atas dasar bahawa mazhab 
tersebut dapat memandunya kepada hukum syarak. Demikian juga seorang 
Islam adalah dibenarkan tidak mengikut mana-mana mazhab yang tertentu, 
malah beiiau bertanyakan hukum syarak dalam masalah yang ingin 
diketahuinya kepada orang aiim yang beliau percaya ilmu dan waraknya. 
Andainya seseorang yang bertaklid (mengikut) mazhab tertentu mempunyai 
kemampuan beliau, haruslah berusaha untuk mengetahui dalil-dalil yang 
dipegang oleh mazhabnya. Demikian juga jika kemampuannya mengizinkan, 
beliau haruslah berusaha untuk menyempurnakan iimunya hingga mencapai 
peringkat ijtihad. Tetapi andainya kemampuan beliau tidak mengizinkan 
tidaklah menjadi kesalahan baginya untuk kekal sebagai pengikut kepada mana- 
mana imam yang telah diakui kemampuan ilmunya sebagaimana yang telah 
dijelaskan di atas. 

Dalam semua keadaan seseorang Muslim itu haruslah mengetahui 
dengan yakin bahawa yang diwajibkan kepada beliau ialah mengikut Al-Quran 
dan sunnah. Apabila ahii ilmu mengatakan suatu hukum syarak, yang 
sebenarnya adalah sebagaimana yang tersebut dalam hadith saheh, beliau 
haruslah berpegang kepada hadith saheh yang telah diterangkan oleh imam 
tersebut kerana imam-imam mazhabpun telah mengatakan: "Jika hadith itu 
saheh maka itulah mazhabku". Syariat Islamiah adalah menjadi hujah terhadap 
semua mazhab, sebaliknya mazhab-mazhab tidak menjadi hujah terhadap 
syariat Islamiah. 

ASAS KELAPAN: 

Perselisihan pendapat dalam masalah cabang hukum fikah tidaklah 
menjadi sebab perpecahan dalam agama. Ia sepatutnya tidak menjadi sebab 
perbalahan dan permusuhan, kerana setiap orang yang berijtihad diganjari 
pahaia. Tidakiah dilarang melakukan penyelidikan (melaui perbincangan) dalam 
masalah khilafiah jika bertujuan mencapai hakikat, dengan syarat perbincangan 
itu hendakiah di atas dasar mahabbah dan kasih sayang kerana Allah, serta 
bekerjasama untuk mencari kebenaran dan hakikat dengan tidak membawa 
kepada pertengkaran yang tercela dan taasub. 

Penjelasan 

Perselisihan pendapat dalam masalah cabang fekah bukanlah merupakan 
perkara yang asing yang patut dipersoalkan, kerana perselisihan pendapat ini 
adalah merupakan tanda-tanda lahir kepada kemampuan akliah ulamak fekah 
dan menunjukkan sejauh mana mereka dapat menguasai nas-nas hadith. 
Perselisihan pendapat dalam masalah fekah teiah berlaku dalam zaman sahabat. 
Hal ini membuktikan bahawa perselisihan ini adalah merupakan perkara biasa. 
Atas dasar ini kita tidak seharusnya merasa sempit dada berdepan dengan 
masalah perselisihan ulamak Islam di bidang fekah, malah kita menganggapnya 
sebagai tanda-tanda yang menunjukkan luasnya medan syariat Islamiah. Namun 
demikian, kita tidaklah menggalakkan berlakunya perselisihan ini, tetapi kita 
tidak merasa takjub dan pelik sekiranya perselisihan itu berlaku. Kita tidak 
menjadikan pendapat fekah ini sebagai hujah terhadap syariat Islamiah dalam 
pengertiannya yang mendalam. Dengan lain perkataan, kita tidak menjadikan 
pendapat fekah sebagai hujah terhadap Quran dan hadith, malah kita 
menjadikan syariat sebagai hujah terhadap pendapat-pendapat fekah. Mana- 
mana pendapat fekah yang dibuktikan kebenarannya dengan hujah dan alasan 
syariat maka itulah pendapat yang betul dan tepat, sebaliknya mana-mana 
pendapat fekah yang dibuktikan kesalahannya dengan hujah dan alasan syariat 
maka itulah pendapat yang salah, sekalipun orang yang memberikan pendapat 
itu menerima ganjaran ijtihad yang dilakukannya. 

Atas dasar ini tidaklah menjadi kesalahan kalau diadakan perbincangan 
dan kajian-kajian ilmiah yang bersih dari perasaan taasub demi untuk 
mengetahui pendapat yang sebenarnya dalam satu-satu masalah yang menjadi 
perselisihan ulamak-ulamak fekah, tetapi kita memberi amaran keras agar 
perselisihan pendapat dalam masalah fekah jangan sekali-sekali menjadi punca 
perpecahan kepada kesatuan agama dan persaudaraan iman. Perselisihan ini 
juga tidak seharusnya menjadi punca pergaduhan dan benci membenci di 
kalangan ummat. 

ASAS KESEMBILAN: 

Membincangkan masalah yang tidak berjejak kepada kenyataan (tidak 
membuahkan amal) adalah tergolong dalam perkara yang memberat-beratkan 
sesuatu. Memberat-berat sesuatu masalah adalah dilarang oleh syariat. Sebagai 
contoh: membincang cabangcabang hukum yang masih belum berlaku dengan 
membuat andaian-andaian, membincang penafsiran ayat-ayat Al-Quran yang 
belum dicapai oleh ilmu manusia, membincangkan keistimewaan-keistimewaan 
para sahabat Rasulullah (s.a.w) atau membincangkan pendapat para sahabat. 
Kerana para sahabat mempunyai keistimewaan sebagai seorang sahabat. Mereka 
diganjari menurut fiat mereka, tambahan pula masalah taawil adalah merupakan 
jalan keluar. 

Penjelasan 

Dalam asas yang kesembilan ini Mursyid telah membayangkan kepada 
kita agar tidak membincangkan dan mengkaji dengan teliti perkara-perkara 
yang tidak diwajibkan kepada kita untuk menghalusinya, kerana 
membincangkan perkara-perkara ini tidak menghasilkan amal, seperti 
membincang dan mempersoalkan siapakah nama mereka yang pernah 
diceritakan Allah dna Rasulullah (s.a.w) dengan tidak menyebutkan nama 
mereka seperti nama sahabat Nabi Sulaiman yang memindahkan istana Balqis, 
nama pokok yang yang buahnya dimakan oleh Adam alaihis-salam, 
membincangkan masalah Qadha dan Qadar dan cuba menyelami hakikat Qadha 
dan Qadar dari segenap sudut dan berbahas dan mempersoalkan perselisihan 
yang berlaku di antara para sahabat. Kita haruslah memberi sanjungan kepada 
semua para sahabat Rasulullah (s.a.w), beriktikad bahawa merekalah intisari 
ummat ini. Segolongan mereka mempunyai kedudukan dan keistimewaan yang 
lebih tinggi dari yang lain sebagaimana yang telah disebutkan dalam Al-Quran 
bahawa kedudukan dan keistimewaan mereka yang mengorbankan harta dan 
berjihad sebelum pembukaan Mekah lebih tinggi dari mereka yang melakukan 
dan yang berbuat demikian selepasnya. Kita menganggap bahawa perselisihan 
mereka adalah hasil dari ijtihad masing-masing dan mereka diberikan ganjaran 
kerana ijtihad mereka sekalipun ganjaran itu berlebih kurang antara satu sama 
lain. 


Kita juga memberi sanjungan kepada para khulafakur-rasyidin dan kita 
percaya bahawa mereka mendapat kedudukan yang paling tinggi dan istimewa 
di kalangan para sahabat, mereka juga tergolong dalam sepuluh orang yang 
telah diberi jaminan syurga. 

Adalah haram bagi seorang Muslim menaruh perasaan benci dalam 
lipatan hatinya terhadap salah seorang khulafak-ur-rasyidin dan semua para 

sahabat yang lain, kerana mereka telah memainkan peranan yang besar dalam 
menyebarkan Islam. Allah telah memilih mereka menjadi sahabat Rasulullah 
(s.a.w) dan menyampaikan risalahnya setelah Rasulullah (s.a.w) wafat. Sesiapa 
yang mendapati dalam hatinya perasaan benci terhadap para sahabat atau 
sebahagiannya dari mereka maka perasaan benci tersebut adalah menjadi 
pertanda bahawa hatinya telah diserang penyakit. 

ASAS KESEPULUH: 

Mengenal Allah, mentauhidkanNya dan membersihkanNya dari sesuatu 
yang menyekutuiNya adalah akidah yang paling tinggi dalam Islam. Ayat 
Quran dan hadith yang menyentuh sifat-sifat Allah hendaklah kita terima tanpa 
melakukan tafsiran dan takwilan. Kita jauhi perselisihan ulamak dalam masalah 
ini. Kita berpada dengan apa yang telah dipadakan oleh Rasulullah (s.a.w) dan 
para sahabat. Firman Allah: 

(j-a Aj pla.l' jll j 

"Dan orang-orang yang mendalam ilmunya berkata: Kami beriman dengannya (ayat- 
ayat mutasyabihat). Semuanya itu dari sisi Tuhan kami". (S 3:7) 


Penjelasan 

Tidak syak lagi bahawa mengenal Allah adalah makrifat yang paling 
tinggi, makrifat yang mengenal sifat-sifat kesempurnaan Allah. Aliahlah yang 
menjadikan, yang berkuasa, yang mencipta, yang alim, yang rahim, dan yang 
bersifat dengan sifat-sifat kesempurnaan lain sebagaimana yang telah 
disebutkan Al-Quran. Makrifat inilah yang membawakan kepada kepatuhan 
yang mutlak, kasih yang tidak berbelah bagi dan penyerahan yang bulat kepada 
Allah, tidak pada yang lain. Makrifat beginilah yang membersihkan Allah dari 
sebarang sifat-sifat kekurangan; Aliahlah yang Esa, tidak ada gandingan, baik 
pada zatnya, sifat dan perbuatanNya. Firman Allah: 

jA j (jaili 

"Tidak ada sesuatu yang menyamaiNya, Dialah yang maha mendengar lagi 
melihat". (3 2 :11) 

Tauhid yang seperti ini dikenali dengan tauhid rububiah. Di samping itu 
ada pula tauhid uluhiah, dengan pengertian bahawa Allah swt. sahajalah yang 
berhak menerima pengabdian dalam semua jenis dan bentuknya, pengabdian 
hati dan jasad dan inilah pengertian (lailaha illa allah). Tidak ada tempat 
pengabdian yang sebenarnya melainkan Allah. Ibadat adalah hak Allah terhadap 
hambanya. Firman Allah: 

lll (jjojU! j c" Uaj 

"Aku tidak menjadikan jin dan manusia kecuali untuk men gabdikan diri kepadaKu". 
(S 51:56) 


Pengabdian jugalah yang menjadi matlamat utama dalam surah Fatihatul-kitab. 
Firman Allah: 


(5) 






1:5) 


"Akan dikau kami sembah dan hanya kepadaMu kami minta pertolongan". (S 


Mendahulukan kalimah daripada kalimah A&s dan adalah 

memberi pengertian membataskan pengabdian dan meminta pertolongan hanya 
kepada Allah semata-mata. 

Termasuk dalam kata mengenal Allah ini mengimani sifat-sifat Allah 
yang disebutkan dalam Al-Quran atau diterangkan oleh Rasulullah (s.a.w). Kita 
mengimani sifat-sifat ini sebagaimana yang telah diterangkan oleh AlQuran dan 
Rasulullah (s.a.w) dengan pengertian bahawa kita tidak membandingkan sifat- 
sifat ini dengan sifat-sifat makhluk dan kita tidak membekukan pengertiannya 
yang sebenarnya. Sebagaimana zat Allah tidak menyamai zat makhluk 
demikianlah juga sifatnya tidak menyamai sifat makhluk. Inilah maksud dari 
perkataan para salihin yang terdahulu: "Kita mengimani ayat-ayat sifat 
sebagaimana yang tersebut dalam Al-Quran, tanpa melakukan perbandingan 
dan tanpa membekukan makna zahir sifat-sifat tersebut". Fahaman seperti inilah 
juga yang dianuti oleh para ulamak Islam yang terdahulu. 
Membuat pentakwilan (penafsiran) terhadap sifat-sifat Allah, sebagaimana yang 
dilakukan oleh ulamak di masa kebelakangan ini, menurut pendapat kita 
bukanlah merupakan suatu perkara penting. Mazhab yang seperti ini tidak 
pernah dikenali dalam zaman ulamak salaf (yang terdahulu). Kenyataan pula 
membuktikan bahawa pendapat yang membawakan kebajikan kepada agama ini 
ialah pendapat ulamak salaf. 

ASAS KESEBELAS: 

Semua bidaah yang dilakukan dalam agama Islam tanpa sandaran 
asalnya dan dipandang baik oleh segolongan manusia menurut hawa nafsunya, 
sama ada dengan menambah atau mengurangkan apa yang telah disyariatkan, 
adalah termasuk dalam perkara-perkara yang sesat yang wajib diperangi dan 
dihapuskan, ini hendaklah dilaksanakan dengan cara yang paling baik supaya 
tidak membawa kepada perkara yang lebih buruk dari bidaah itu sendiri. 

Penjelasan 

Melakukan bidaah dalam agama adalah haram. Bidaah yang 
dimaksudkan di sini ialah mengada-adakan ibadat atau muamalat yang tidak 
disyariatkan Islam, sama ada bidaah tersebut dengan cara menambahkan 
kepada apa yang telah disyariatkan atau mengurangkannya. Dalam hadith telah 
dinyatakan: 


"Sesiapa yang mengada-adakan sesuatu yang tidak ada dalam agama ini adalah ditolak". 

Yakni di tolak dan tidak diterima. Dalam hadith yang lain pula dinyatakan: 
"Semua bidaah itu sesat". 

Atas dasar ini Muslim haruslah melakukan ibadat dan muamalat dalam 
batas yang disyariatkan. Hawa nafsu tidak harus memainkan peranan dalam 
urusan syariat Allah. Muslim juga haruslah berusaha menjauhkan manusia dari 
perkara-perkara bidaah dengan cara bijaksana dan perkataan yang lembut. 
Kenyataan telah membuktikan bahawa perkara yang dibaiki dengan lemah- 
lembut lebih banyak dan perkara-perkara yang dapat diperbaiki dengan 
kekerasan, kerana manusia dalam kejahilan dan kebanyakan perkara bidaah itu 
telah terlalu lama dan berakar umbi di kalangan manusia. Keadaan ini 
memerlukan pengubatan secarahalus, sabar, nasihat yang ikhlas, semoga Allah 
memberi taufik. Saudara tidak harus menggunakan kekerasan dalam usaha- 
usaha memerangi bidaah sekiranya saudara mengetahui bahawa kekerasan itu 
akan mengakibatkan perpecahan yang lebih buruk dari keburukan bidaah itu 
sendiri. 

ASAS KEDUABELAS: 

Bidaah yang dilakukan dengan menambah atau mengurangkan, terikat 
dengan cara-cara tertentu dalam melakukan ibadat yang mutlak adalah 
termasuk dalam masalah khilafiah. Setiap orang mempunyai pendapat yang 
tertentu. Tidak menjadi kesalahan mencari hakikat melalui bukti dan dalil. 

Penjelasan 

Bidaah dengan cara menambah bermaksud, menambah perkara yang 
telah disyariatkan Islam dengan perkara-perkara lain yang bukan disyariatkan. 
Bidaah dengan cara meninggalkan pula bermaksud meninggalkan sebahagian 
dari perkara-perkara yang telah disyariatkan. Termasuk dalam bidaah pertama 
ialah menambah bacaan yang tidak disyariatkan selepas azan dan termasuk 
dalam bidaah kedua ialah meninggalkan sembahyang sunat selepas sembahyang 
Jumaat sepanjang masa. 

Yang dimaksudkan dengan berpegang atau mengikat diri dengan ibadat 
yang mutlak ialah melakukan sejenis ibadat yang tertentu menurut ghalibnya 
ibadat ini dilakukan pada waktu-waktu yang tertentu sedangkan ibadat tersebut 
tidak pernah dilakukan oleh Rasulullah (s.a.w), seperti membaca Al-Fatihah, 
Surah Al-Ikhlas tiap- tiap hari selepas sembahyang subuh atau ibadat-ibadat 
lain. 


Ketiga-tiga perkara ini mengikut pendapat Mursyid ialah termasuk 
perkara-perkara khilafiah dan tidaklah menjadi kesalahan menyelidiki perkara- 
perkara tersebut untuk mengetahui apakah harus dilakukan mengikut syariat 
atau tidak. Kita berpendapat perkara tersebut lebih baik ditinggalkan kerana 
tidak pernah diriwayatkan dari Rasulullah (s.a.w) sedangkan ibadat yang 
diterima dan diriwayatkan daripada Rasulullah (s.a.w) sudah mencukupi bagi 
mereka yang inginkan kesejahteraan dalam agamanya dan mendapat 
kemenangan di akhirat. 

Atas dasar ini kita mewasiatkan supaya berpegang teguh dan 
membataskan ibadat dalam lingkungan ibadat-ibadat yang diterima daripada 
Rasulullah (s.a.w) sahaja, baik dan segi jenis ibadat tersebut, bentuknya, 
keadaannya, masa dan kaifiatnya. Kita juga mewasiatkan supaya meninggalkan 
ibadat-ibadat yang tidak pernah diterima daripada Rasulullah (s.a.w) kepada 
Allah dan kerana Allah. 

ASAS KETIGABELAS: 

Mencintai para salihin dan memuji-muji mereka berdasarkan amal-amal 
saleh yang mereka lakukan adalah sebahagian daripada taqarrub 
(menghampirkan diri kepada Allah). Wali-wali Allah ialah mereka yang 
disebutkan Allah dalam firmanNya: 


" Orang-orang yang beriman dan mereka selalu bertaywa". (S 10:63) 

Keramat berlaku kepada mereka dengan syaratsyarat yang telah 
ditentukan syariat. Di samping itu kita beriktikad bahawa mereka tidak 
berkuasa melakukan manfaat dan mudarat terhadap diri mereka sewaktu hidup 
dan sesudah matinya mereka, lebih-lebih lagi terhadap orang lain. 

Penjelasan 

1. Cintakan para salihin adalah sebahagian tandatanda iman, kerana seorang 
muslim mencintai mereka lantaran ketaatan mereka kepada Allah. Dengan itu, 
kecintaannya kepada mereka adalah juga kecintaannya 

Bencikan para salihin adalah merupakan tandatanda kelemahan, 
kekotoran dan kecacatan iman, lantaran inilah maka dsebutkan dalam hadith: 

" Cintakan kaum Ansar sebahagian dari iman". 

Kaum Ansar termasuk dalam golongan kekasih Allah dan hambanya 
yang salih. Oleh itu mencintai mereka adalah merupakan tanda-tanda iman, 
sebaliknya membenci mereka adalah meruakan tanda-tanda kelemahan iman. 

Di samping itu kecintaan yang dimaksudkan di sini bukanlah kecintaan 
yang melewati batas dengan memberikan kepada mereka sesuatu yang beliau 
tidak berhak menerimanya ian menganggap beliau mempunyai keistimewaan, 
yang leliau tidak miliki. Cintakan para salihin yang melewati batas ini bukanlah 
cinta yang syar' ie dan tidak menjadi tanda kepada iman yang benar. 

Para salihin yang dimaksudkan di sini ialah wali-wali Allah. Wali-wali 
Allah adalah mereka-mereka yang benar-benar beriman dan bertakwa kepada 
Allah dalam lingkungan Qadar keriampuan manusia. Wali Allah yang paling 
tinggi darjatnya ialah para sahabat, kemudian diiringi oleh para tabii yang 
mengikuti jejak langkah mereka. 

Seorang muslim tidak seharusnya menaruh perasaan benci terhadap 
mereka, malah seorang Muslim yang hatinya dilimpahi iman haruslah mencintai 
dan memberi sanjungan kepada mereka. 

Termasuk juga dalam golongan aulia' ialah jamaah Ikhwan Muslimin, 
jemaah yang menyebarkan dakwah Islamiah pada saat kekufuran dan kejahilan 
bermaharajalela. Mereka yang memusuhi dan menaruh perasaan benci terhadap 
Ikhwan Muslimin ternyatalah bahawa dalam hatinya tersembunyi sifat-sifat 
munafik, lemah iman, buta mata hati dan mereka yang mencintai Ikhwan 
Muslimin ternyatalah dalam hati mereka tersemat iman kesucian dan fitrah yang 
sejati. 

2. Keramat memang benar berlaku kepada wali-wali Allah. Keramat yang 
dimaksudkan di sini ialah perkara-perkara yang luar dari kemampuan manusia 
yang berlaku kepada para aulia. Keramat dalam pengertian ini telah banyak 
berlaku di zaman silam, juga berlaku sekarang dan akan datang. Keramat 
bukanlah merupakan suatu perkara yang boleh di anggap tidak baik dan ganjil. 
Keramat termasuk dalam linkungan perbuatan dan ciptaan Allah. 

Selain dari itu, kita ingin menyentuh beberapa perkara: 
Pertamanya: istikamah (tetap pendirian) dalam melakukan perintah agama 
adalah menjadi tujuan seorang muslim dalam melakukan amal saleh, bukan 
untuk mencapai darjat keramat. Anugerah keramat yang paling tinggi dan mulia 
bagi seorang Muslim daripada Allah ialah dengan menjadikannya seorang 
Muslim dan menetapkan pendiriannya dalam Islam hingga akhir hayat. 

Keduanya: Keramat hanyalah berlaku kepada wali-wali Allah. Perkara luar 
biasa yang berlaku kepada musuh Allah merupakan tipu daya syaitan untuk 
menjatuhkan mereka ke lembah kesesatan. Atas dasar ini, sebarang hukum yang 
kita letakkan kepada seseorang haruslah di dasarkan kepada amalannya dan 
sejauhmana beliau berpegang dengan syariat Allah, bukan berdasarkan kepada 
perkara-perkara luarbiasa yang berlaku kepada beliau. Kita tidak akan 
mempercayai seseorang yang cuba meyakinkan kita kebenaran sesuatu yang 
bercanggah dengan syariat Islam sekalipun beliau membuktikan perkara 
tersebut dengan kemampuannya menghidupkan yang mati atau memancarkan 
air dari perut bumi dan kita tidak menganggap perbuatannya itu sebagai bukti 
terhadap kebenaran perkara yang bercanggah dengan syariat Islam. Kisah Dajjal 
adalah menjadi bukti kepada apa yang telah kita katakan. 

3. Sekalipun keramat berlaku kepada wali-wali tetapi mereka tidaklah 
berkuasa melakukan sebarang manfaat dan mudarat terhadap dirinya sendiri 
apatah lagi orang lain. Oleh yang demikian seorang muslim tidak boleh 
menyekutukannya dalam ibadat. Beliau tidak harus takut kepadanya 

sebagaimana beliau takut kepada Allah. Beliau tidak harus berdoa kepadanya 
atau meminta pertolongan darinya. Kerana perkara yang seperti ini termasuk 
dalam lingkungan ibadat (pengabdian) dan adalah khusus hak Allah yang tidak 
boleh diberikan kepada selain daripadaNya. 

ASAS KEEMPATBELAS: 

Menziarahi kuburan walaubagaimanapun adalah sunnah yang 
disyariatkan dan mestilah dengan syarat menurut cara yang diterima dan 
Rasulullah (s.a.w). Tetapi meminta pertolongan dari si mati, walaubagaimana 
bentuk sekalipun, demikian juga menyeru mereka supaya memberi pertolongan, 
meminta mereka menunaikan hajat, dari jauh atau dekat, bernazar kepada 
mereka, membina perkuburan, mengelambuinya,meneranginya dengan lampu 
dan memperluaskannya, juga bersumpah dengan nama selain Allah dan 
perkara-perkara yang seumpamanya, adalah bidaah dan dosa besar yang wajib 
diperangi. Kita tidak melakukan perkara-perkara tersebut demi menutup punca- 
punca kemungkaran. 

Penjelasan 

Menziarahi kubur menurut kaifiat yang diterima daripada Rasulullah 
(s.a.w) dengan tidak melakukan bidaah adalah disyariatkan dalam Islam. 
Menziarahi perkuburan yang diluluskan dari segi syariat ialah dengan tujuan 
mengambil iktibar dan pengajaran. Seorang muslim yang menziarahi 
perkuburan haruslah membayangkan dalam benaknya bahawa akhir hayatnya 
akan sama dengan akhir hayat mereka yang sedang terbaring dalam pusara, biar 
sepanjang manapun umurnya beliau akan meninggalkan dunia. Bila beliau 
sampai di perkuburan beliau hendaklah memberi salam dan mendoakan ahli 
kubur dengan salam dan doa yang pernah diterima dari Rasulullah (s.a.w). 
Sebahagian salam dan doa tersebut ialah: 

alllpLui (jlUI j LuiU (joLa jj-a U ^ Xuall 

jJa jA Ul t (jj j^UjuoaI j j 

^A^juUiijV j ^A^^JU-a S jAs-all j AaaUJl j UI UlVUU 

^JjUl jAc-lj 

"Sejahteralah atau kamu, perkampungan orang-orang mukmin, kamu telah mendahului 
kami dan kami insyaAllah akan menemui kamu. Allah memberi rahmat kepada kamu 
yang terdahulu dan kami yang kemudian, kamu untuk kami dan kami akan mengikut 
kamu. Kami berdoa agar Allah memberikan kesejahteraan dan keampunan kepada kamu 
dan kami juga. Ya Allah, janganlah halang kami dari ganjaran mereka dan janganlah 
fitnah kami sesudah mereka, ampunkanlah kami dan mereka". 


Dengan ini jelaslah bahawa menziarahi perkuburan adalah semata-mata 

bertujuan untuk mengambil iktibar dan pengajaran serta mendoakan mereka 
yang telah meninggal dunia. 

Selain dari itu musafir untuk menziarahi kubur-kubur yang tertentu tidak 
pernah diriwayatkan dalam hadith Rasulullah (s.a.w) malah diriwayatkan 
sebaliknya hadith yang melarang melakukan musafir dengan tujuan tersebut. 
Oleh yang demikian seorang muslim haruslah memadai dengan hanya 
menziarahi perkuburan yang ada di negerinya atau di tempat tinggalnya. 
Bidaah yang dilakukan oleh kebanyakan orang hari in ialah seperti meminta 
pertolongan kepada tuan yang empunya kubur dan perkara-perkara lain yang 
telah disebutkan oleh Mursyid. Kesemuanya adalah bidaah dan wajib diperangi. 
Kita jangan sekali-kali dikotori oleh bidaah-bidaah ini dan kita tidak harus 
merelainya walau dengan apa bentuk alasan dan penafsiran sekalipun. 

ASAS KELIMABELAS: 

Doa yang dilakukan secara bertawassul (perantaraan) kepada Allah 
melalui makhluknya, adalah termasuk dalam masalah khilafiah pada segi kaifiat 
berdoa dan tidak termasuk dalam masalah aqidah. 

Penjelasan 

Berdoa dan meminta sesuatu selain Allah tidak harus sama sekali dalam 
syariat Islam; seperti berdoa dan meminta kepada wali-wali tertentu. 
Umpamanya: beliau mengatakan; "Wahai wali 'pulan' sembuhkanlah 

penyakitku" atau lan-lain lagi. 

Berdoa kepada Allah secara bertawassul (perantaraan) melalui makhlok 
Allah, umpamanya beliau mengatakan "Ya Allah aku bertawassul kepadaMu 
melalui sipulan agar engkau menyembuhkan penyakitku" atau dengan katanya 
"Ya Allah sembuhkan penyakitku dengan kemuliaan sipulan". Doa-doa yang 
seperti ini telah menjadi perselisihan pendapat di kalangan ulamak sebagaimana 
yang telah dikatakan oleh Mursyid. Kita berpendapat doa-doa yang seperti ini 
adalah ditegah, kerana tidak pernah diriwayatkan bahawa Rasulullah 
bertawassul dengan makhluk Allah dalam doanya. Doa yang seperti ini juga 
tidak pernah diriwayatkan daripada para sahabat. Yang paling baik ialah 
mengikut Rasulullah dan para sahabatnya,bukan melakukan bidaah. 


As- Syahid Hasan Al-Bana 


45 



Usul Dua Puluh 


ASAS KEENAMBELAS 

Uruf (kebiasaan) yang salah tidak dapat merubah makna-makna lafaz- 
lafaz syariat yang hakiki, malah wajiblah kita mempastikan batas makna yang 
dimaksudkan oleh lafaz-lafaz itu. Kita haruslah membataskan maknanya pada 
pengertian yang dimaksudkan itu sahaja. Kita harus berwaspada dan tertipu 
dengan perkataan-perkataan dalam semua bidang, dunia dan agama. 
Pengukuran haruslah berdasarkan kepada hakikat sesuatu benda itu, bukan 
kepada nama yang berikan. 

Penjelasan 

Uruf (kebiasaan sekitar), ialah perkara yang diketahui ramai dan telah 
menjadi kebiasaan dalam kehidupan dan hubungan sesama mereka. Uruf yang 
bercanggah dengan hakikat syariat sebagaimana yang telah diterangkan oleh nas 
Al-Quran dan hadith adalah di anggap sebagai uruf yang salah dan batal. Tidak 
boleh diterima dan harus mendapat perhatian berat, juga tidak harus diikut 
sekalipun uruf tersebut telah dikenali dengan berbagai nama dan istilah. 
Umpamanya; kalau orang ramai mengenali dan menamakan arak atau minuman 
yang memabukkan dengan nama lain, seperti susu atau madu, namun arak tetap 
arak. Demikian juga minuman yang memabukkan, hukumnya tetap haram, 
sekalipun namanya diubah. Yang menjadi ukuran ialah hakikat sesuatu benda 
itu. Lafaz dan kalimah, juga pengertian yang terkandung di dalamnya haruslah 
disuaibandingkan dengan hakikat syariat. 

Andainya pengertian kalimah tersebut bertentangan dengan hakikat 
syariat wajiblah ditinggalkan dan tidak harus diikut. Andainya nama atau 
perkataan yang digunakan itu boleh menerima penafsiran yang benar dan salah 
pastilah ditukar dengan nama atau perkataan yang terdapat dalam syariat, agar 
jelas maksud dan pengertiannya; umpamanya perkataan Qaumiah (kebangsaan). 
Perkataan Qaumiah ini mengandungi berbagai-bagai maksud dan pengertian 
yang salah dari segi syariat dan pengertian yang salah inilah pula yang 
dimaksudkan oleh mereka yangg memperjuangkan faham Qaumiah. Oleh yang 
demikian kita wajiblah meninggalkan perkataan ini dan tidak perjuangkannya. 

Sebagai kesimpulan dalam masalah ini, seorang Muslim sedapat mungkin 
haruslah menggunakan perkataan-perkataan yang disyariatkan dan 
meninggalkan perkataan-perkataan lain yang tidak disyariatkan. An dainy 
beliau terpaksa menggunakan pengertian yang samar-samar pengertiannya 
beliau haruslah memberi batas-batas yang dimaksudkannya agar tidak berlaku 
kekaburan dan kesamaran bagi mereka yang mendengar atau membacanya. 

ASAS KETUJUHBELAS: 

Akidah adalah asas kepada amal. Amal hati lebih penting dari anggota. 
Mencari kesempurnaan dalam kedua-dua bidang ini (amal hati dan amal 
anggota) adalah dituntut syarat, sekalipun taraf tuntutan itu tidak sama. 

Penjelasan 

Akidah Islamiah adalah akidah yang tegak di atas daar iman kepada 
Allah, malaikat, kitab-kitab Allah, rasuirasul, hari akhirat, Qadha dan Qadar 
sama ada baik atu jahat. Juga tegak di atas asas yang terkandung dalam akidah 
tersebut. Akidah Islamiah yang seperti ini adalah menjadi asas kepada amal dan 
amal tidak akan diterima jik tidak dilatarbelakangi oleh akidah Islamiah yang 
berfungsi sebagai pendorong untuk melakukan amal, sesuai dengan tuntutan 
akidah tersebut. Amal akan rosak dan tidak diterima apabila berlaku kecacatan, 
kerosakan dan kebatalan pada akidah. Demikian juga keadaannya apabila asas- 
asas akidah Islamiah tidak sempurna dalam akidah tersebut. 

Sejauhmana akidah Islamiah dan asas-asasnya tertanam dalam jiwa, 
sejauh itulah pula beratnya amalan pada neraca amal dan sejauh itulah juga 
amal tersebut dapat membuahkan hasil yang baik. Samalah keadaannya dengan 
sepohon kayu, sejauhmana tunjangnya mendalam ke bumi, sejauh itulah ianya 
akan menghasilkan buah yang baik dan segar. 

Amal hati lebih penting dari amal anggota zahir, kerana hati adalah 
menjadi sumber yang mengarah untuk melakukan amal. Amalan anggota lahir 
akan diredhai Allah apabila hati telah dipenuhi iman, ikhlas, bulat berserah 
kepada Allah, penuh perasan takut kepadaNya dan merasakan bahawa Allah 
sentiasa memerhatikannya. Lantaran itulah amalan hati itu lebih penting dari 
anggota lahir, malah ibadat-ibadat hati lebih ganjarannya daripada amal anggota 
zahir, seperti bertawakkal kepada Allah, redha dengan kahdhaNya, percaya dan 
mencintaiNya, takut dan membulatkan penyerahan diri kepadaNya. 
Demikianlah juga ibadat-ibadat hati yang lain, di samping membersihkan hati 
daripada perkara-perkara yang bertentangan dengan ibadat-ibadat tersebut. 

Sekalipun amal anggota zahir itu telah menjadi suatu kepastian dan amal 
hati amat memerlukan amal anggota zahir tetapi amal anggota zahir akan lebih 
bersih dan agong bila hati segar dalam melakukan ibadat. Sebaliknya amal 
anggota zahir akan pudar apabila hati telah beku, lalai atau malas dalam 
melakukan ibadat dan amalnya. 

Oleh yang demikian seorang muslim haruslah memberikan perhatian 
berat kepada ibadat hati pada setiap masa, baikmasa pergi atau kembali, dalan 


As- Syahid Hasan Al-Bana 


47 



Usul Dua Puluh 


perjalanan atau bermukim, waktu berkerja, waktu jaga dan waktu bersendirian. 
Apabila sampai waktu melakukan amal dan ibadat anggota zahir seperti 
sembahyang, puasa dan jihad beliau haruslah melakukannya dengan cergas, 
menunaikannya dengan hati yang segar, sedar, dan berhati-hati. Beliau tidak 
harus mencuaikan amal anggota zahir dengan alasan yang beliau masghul 
(sibuk) dengan ibadat hati, sebagaimana yang dilakukan oleh sebahagian orang- 
orang jahil dan setengah kalangan ahli-ahli tasauf. Ibadat anggota zahir pasti 
dilakukan dan tidak selayaknya dicuaikan di samping tidak melalaikan ibadat 
hati. 

ASAS KELAPANBELAS: 

Islam membebaskan akal, mendorong supaya men i lik dan mengamati 
kejadian alam keliling. Islam menjunjung tinggi kedudukan ilmu dan ulamak. 
Mengalu-alukan sesuatu yang baik dan bermanfaat. Hikmah adalah merupakan 
suatu barang yang hilang dari seorang mukmin, di mana saja beliau 
mendapatinya beliaulah yang lebih berhak memilikinya. 

Penjelasan 

Islam membebaskan akal dari belenggu kejahilan, kesesatan dan 
kebatilan, kerana kebebasan berfikir dapat meletakkan manusia ke jalan yang 
benar dan memeliharanya daripada kegelinciran dan kesalahan. Ia dapat 
menyelesaikan masalah besar yang sentiasa menjadi bahan pemikiran manusia, 
menjawab masalah yang menjadi tanda tanya kepada manusia; dan mana kita 
datang, kenapa kita diwujudkan dan ke mana sudahnya akhir hayat ini. 
Kebebasan berfikir bukanlah bererti akal ini dapat bebas berfikir tanpa batas 
sempadan, malah kebebasan ini hanyalah berkisar dalam lingkungan batas tabi'i 
akal itu sendiri supaya akal dan khayal tidak bercampur baur yang membuatkan 
akal melihat kebatilan itu sebagai suatu hakikat dan kesalahan itu sebagai suatu 
kebenaran. 

Islam membebaskan akal daripada pengabdian diri terhadap selain Allah, 
membebaskan daripada berpegang dan menganuti kebatilan dunia. Islam 
menggalakkan berfikir dan merenung kejadian alam. Al-Quran telah memuji 
dan memberikan sanjungan kepada mereka yang berfikir dan memerhatikan 
kejadian langit dan bumi, kerana dengan berfikir, dari memerhati kejadian alam 
akan menambahkan kekuatan iman mereka kepada Allah dan menambah 
pengetahuan mereka tentang kekuasaan Allah. 

Dalam zaman moden ini ummat Islam haruslah mengambil faedah 
daripada ilmu-ilmu yang bersangkut paut dengan kejadian alam dan ilmu-ilmu 
moden lain. Mereka haruslah mempelajari ilmu-ilmu tersebut agar mereka dapat 
mengetahui rahsia-rahsia alam dan mengumpulkan maklumat-maklumat ini 
dengan tujuan akan menggunakannya sebagai suatu wasilah dakwah di 
samping mereka mempergunakannya kepada perkara yang bersangkut paut 
dengan urusan dunia mereka. 

Islam menjunjung tinggi kedudukan ilmu dan ulamak. ini jelas terdapat 
dalam ayat-ayat Al-Quran. Islam juga mengalu-alukan suatu yang baik dan 
bermanfaat, dengan kata lain Islam tidak melarang mempelajan sesuatu yang 
memberi manfaat kepada manusia seperti rekaan-rekaan moden, perusahaan 
industri dalam semua bentuk, ilmu perubatan, fizik dan kimia. Malah mengkaji 

dan mempelajari ilmu-ilmu tersebut telah menjadi fardhu kifayah kepada 
ummat Islam, memandangkan ummat Islam memerlukan ilmu-ilmu tersebut, 
juga memandangkan ilmu-ilmu ini adalah menjadi sebabsebab kekuatan 
sedangkan berusaha menyediakan kekuatan adalah wajib bagi ummat Islam. 

Seorang muslim haruslah mempelajari semua jenis ilmu dan perusahaan 
yang berguna dan memberi manfaat, sekalipun ilmu-ilmu tersebut diterima atau 
dimulakan atau ditemui oleh orang bukan Islam, kerana seorang muslim lebih 
berhak mengambil manfaat dari ilmu-ilmu yang berguna dan memberi manfaat 
daripada orang lain. Seorang muslim tidak harus menolak kecuali perkara- 
perkara yang bertentangan -dengan Islam dan ditegah syariat. 

ASAS KESEMBILANBELAS: 

Boleh jadi masalah yang dibincangkan oleh syariat berlainan dengan 
masalah yang dibincangkan oleh akal, namun demikian syariat dan akal tidak 
akan bercanggah dalam perkara-perkara yang telah menjadi hakikat dan 
kenyataan. Percanggahan tidak akan berlaku antara hakikat ilmiah yang sah 
dengan kaedah syariat yang telah sabit. Perkara-perkara yang zanni (belum 
putus) dari sudut akal dan syariat haruslah ditafsirkan supaya bersesuaian 
dengan hakikat yang telah putus. Sekiranya pandangan syariat dan akal dalam 
sesuatu masalah itu masih zanni, maka pandangan syariat haruslah diutamakan 
untuk diikuti, hinggalah pandangan akal dalam masalah tersebut dapat 
membuktikan kebenarannya atau gugur dengan sendirinya. 

Penjelasan 

Pandangan akal yang dimaksudkan di sini ialah sesuatu yang dapat 
dicapai oleh akal dalam hal yang bersangkutan dengan kejadian alam dan 
kehidupan. Yang dimaksudkan dengan pandangan syariat ialah hukum halal 
haram dan masalah yang bersangkutan dengan kejadian alam dan penghidupan 
yang tersebut dalam nas Al-Quran dan hadith. 

Perkara yang dinaskan dalam Al-Quran, sama ada perkara-perkara yang 
bersangkutan dengan masalah halal dan haram atau masalah yang bersangkut 
paut dengan kejadian alam dan kehidupan adalah merupakan perkara hak dan 
putus, tidak boleh diperbincangkan lagi. Namun demikian boleh jadi nas Al- 
Quran yang menjadi dalil dalam sesuatu masalah itu tidak qat'iah (putus), 
dengan kata lain nas-nas Al-Qiran tersebut boleh ditafsirkan dengan pengertian- 
pengrtian lain, atau boleh jadi nas Al-Qur'an itu qat'iah dengan erti kata bahawa 
nas tersebut hanya mengandungi satu pengertian dan tidak boleh ditasirkan 
dengan pengertian lain. 

Nas Al-Quran yang qat'iah adalah merupakan dalil yang putus dan 
pengertiannya haruslah diterima dengan tidak melihat kepada dalil-dalil yang 
biasa digunakan untuk mengetahui perkara-perkara halal dan haram atau dalil 
yang digunakan, untuk mengetahui masalah yang bersangkutan dengan 
kehidupan. Pengertian yang terkandung dalam nas-nas tersebut adalah hak 
secara putus. Seorang muslim tidak dibenarkan mencanggahi dan menyalahi 
pengertian tersebut. Sebagai contoh; ayat Al-Quran yang menerangkan Adam a. s 
dijadikan daripada tanah, ayat-ayat yang menceritakan wujudnya syaitan dan jin 
yang bertutur dan berakal dan lain-lain lagi. 

Nas Al-Quran yang tidak qat'iah pula, kita adalah diharuskan memilih 
salah satu dari pengertian-pengertian yang ditunjukkan oleh nas tersebut supaya 


As- Syahid Hasan Al-Bana 


51 



Usul Dua Puluh 


kita dapat menyesuaikannya dengan hakikat yang telah putus dan sabit melalui 
percubaan dan dalil yang yakin, seperti pendapat yang mengatakan bahawa 
bumi ini bulat, nas Al-Quran ada membayangkan pengertian ini dan boleh 
ditafsirkan demikian. Maka dengan ini pendapat yang telah sabit, yang 
mengatkan bumi ini bulat adalah dapat diterima. 

Pengertian nas Al-Quran dan hadith yang qat'ei tidak mungkin 
bercanggah dengan hakikat yang telah sabit melalui dalil yang putus dan bukti 
yang nyata dan yakin. Sekiranya perkara yang dianggap sabit itu tidak mencapai 
peringkat yakin bolehlah mentafsirkan ayat-ayat Al-Quran yang mengandungi 
berbagai pengertian dengan penafsiran Yang sesuai dengan tuntutan bahasa 
Arab dan berpandukan kepada sebab-sebab turunnya ayat tersebut. 

Dalam kesemptan ini kita mengatakan bahawa Al-Quran adalah kitab 
hidayat, pengajaran dan akhlak bukan buku fizik, handasah atau tumbuh- 
tumbuhan. Ilmu-ilmu tersebut dipelajari oleh manusia melalui penyelidikan dan 
percubaan dan akal, dan tidak ditegah mengkajinya. Sekalipun demikian boleh 
jadi Al-Quran menyentuh persoalan-persoalan alam dengan tujuan menarik 
pandangai manusia kepada kekuasaan Allah dan keindahan ciptaannya dan 
dalam menyentuh pemasalahan alam ini maka Al-Quran menyebutkan 
sebahagian dari hakikat-hakikat alam. Hakikat kejadian alam yang dinyatakan 
dalam Al-Quran adalah hakikat yang hak dan benar, sesuatu yang mencanggahi 
hakikat yang telah dinyatakan Al-Quran adalah dianggap batal, apabila ayat- 
ayat yang menyentuh hakikat tersebut terang dan jelas dalam menerangkan 
hakikat tersebut. 

ASAS KEDUAPULUH: 

Kita tidak mengkafirkan seorang Muslim berdasarkan pendapat atau 
maksiat yang dilakukannya sedangkan beliau telah mengucap dua kalimah 
syahadah dan melakukan tuntutan syahadahnya iaitu dengan melakukan 
sesuatu yang telah difardukan kepadanya, kecualilah beliau berikrar dan 
mengakui kekufurannya, atau beliau mengingkari perkara yang diketahui secara 
pasti dalam agama, atau beliau mendustakan lafaz dan pengertian Al-Quran 
yang terang dan jelas, atau beliau menafsirkan Al-Quran dengan penafsiran 
yang tidak sesuai dengan aliran bahasa Arab atau beliau melakukan perbuatan 
yang tidak dapat ditafsirkan dengan tafsiran selain dari kekufuran. 

Penjelasan 

Mengkafirkan seorang Islam dengan menuduh beliau keluar daripada 
agama Islam adalah perkara yang amat bahaya, oleh yang demikian tuduhan ini 
hanyalah boleh dibuat bila seseorang itu melakukan perkara yang boleh 
mengeluarkan beliau daripada agama Islam (murtad), seperti beliau melakukan 
perbuatan atau perkataan yang tidak boleh ditafsirkan dengan tafsiran lain dan 
kufur; umpamanya beliau mengingkari masalah-masalah agama yang telah 
putus (kat'ei) seperti beliau mengingkari sembahyang itu wajib, nba haram, 
mengatakan bahawa berpegang dengan Islam itu bukan suatu kepastian yang 
wajib atau beliau memper sendakan Islam, memper sendakan Al-Quran atau 
beliau mencerca Allah dan RasulNya atau beliau mencemarkan Al-Quran 
dengan najis, mendustakan lafaz-lafaz Al-Quran yang terang atau beliau 
mengingkari hari akhirat, mengatakan bahawa agama Islam itu kolot, 
ketinggalan zaman, tidak sesuai dilaksanakan dan tidak penting dalam zaman 
moden ini dan lain-lain perkataan yang boleh mengeluarkan seseorang yang 
melakukan atau memperkatakanNya dan Islam. 

Seorang yang melakukan maksiat seperti minum arak di samping itu 
beliau mengakui dan mengiktiraf asas-asas akidah Islamiah beliau adalah 
dianggap sebagai seorang Muslim yang mendurhakai, bukan kafir. Demikian 
juga sekiranya beliau melakukan perbuatan atau menuturkan perkataan yang 
boleh ditafsirkan dengan berbagai-bagai penafsiran, kita tidak berhak 
mengkafirkan beliau berdasarkan kepada perbuatan atau perkataan itu. 

Patut disebutkan di sini bahawa setengah-setengah perbuatan itu kita 
namakan perbuatan kufur, sebagaimana yang terdapat dalam nas-nas syariat; 
umpamanya nas yang mengatakan: "Meninggalkan sembahyang itu kufur", 
namun demikian mengkafirkan seseorang tidak boleh dilakukan kecuali beliau 
telah melakukan perkara yang mengeluarkan beliau daripada Islam; 
umpamanya beliau mengingkari bahawa sembahyang itu wajib atau kita 

meminta beliau bertaubat dengan mengatakan kepadanya: "Jika kamu tidak 
sembahyang; kamu akan dibunuh". Andainya beliau masih berkeras tidak mahu 
melakukan sembahyang dan mengutamakan dibunuh maka sikapnya itu 
membuktikan kekosongan dadanya daripada iman dan beliau mati dalam kufur 
kepada Allah. 

Selain dari itu kita juga harus mengetahui bahawa kufur itu terbahagi 
kepada dua jenis; kufur asghar (kecil) yang tidak mengeluarkan seseorang yang 
melakukannya dari Islam dan kufur akbar (besar) yang mengeluarkan seseorang 
yang melakukannya dari Islam. Dengan membezakan di antara kedua-dua jenis 
kufur, ini kita dapat memahami sebahagian nas-nas syariat seperti nas yang 
mengatakan: Siapa yang bersumpah dengan nama lain dari Allah beliau telah 
syirik. Syirik yang muksudkan dalam nas ini tidaklah bererti mengeluarkan 
seseorang itu daripada Islam, malah ianya merupakan maksiat yang amat berat, 
demikianlah seterusnya dengan nas-nas yang lain. 

Penutup 

Kita berdoa supaya Allah menunjukkan kebenaran kepada kita dan akhir 
doa kita; bahawa segala puji bagi Allah tuhan sekelian alam. 
W aljahu-akbar-wa-lillahil-hamdu . 

